দালাল নির্মূল কমিটির তালিকায় ১১৬ ওয়ায়েজিন হুজুরের নাম! – Sylhet Report | সিলেট রিপোর্ট\nপ্রকাশিত: ১১:২৪ অপরাহ্ণ, মে ১২, ২০২২\n‘জঙ্গি অর্থায়ন ও দেশের সাম্প্রদায়িক সম্প্রীতি বিনষ্টে’ কাজ করছে এমন ১১৬ ওয়ায়েজিনের (ধর্মীয় বক্তা) একটি তালিকা দুর্নীতি দমন কমিশনে (দুদক) জমা দিয়েছে ঘাতক দালাল নির্মূল কমিটির সমন্বয়ে গঠিত মৌলবাদী ও সাম্প্রদায়িক সন্ত্রাস তদন্তে ‘গণকমিশন’।\nবুধবার দুপুর ১২টায় দুদক চেয়ারম্যান মঈনউদ্দীন আবদুল্লার হাতে একটি শ্বেতপত্র তুলে দেন গণকমিশনের চেয়ারম্যান বিচারপতি শামসুদ্দিন চৌধুরী মানিক ও সদস্য সচিব ব্যারিস্টার তুরিন আফরোজসহ পাঁচ সদস্যের একটি প্রতিনিধি দল। এতে মামুনুল হকসহ ১১৬ সন্দেহভাজন ব্যাক্তির নাম রয়েছে।\nদুদক চেয়ারম্যানের কাছে দেওয়া ২২শ পৃষ্ঠার প্রতিবেদনের ৭৬০ ও ৭৬১ পৃষ্ঠায় তাদের নাম প্রকাশ করা হয়। তাদের বিরুদ্ধে অভিযোগ জঙ্গি অর্থায়ন ও ওয়াজের মাধ্যমে তারা ধর্মীয় সম্প্রীতি নষ্ঠ করছেন।\nবিচারপতি শামসুদ্দিন চৌধুরী মানিক বলেন, আমরা নয় মাস তদন্ত করেছি। বহু ভুক্তভোগীর সাক্ষ্য নিয়েছি। ২২শ পৃষ্ঠার এই প্রতিবেদন গত মার্চে স্বরাষ্ট্রমন্ত্রীকে দিয়েছি। তিনি ব্যবস্থা নেবেন বলে আমাদেরকে জানিয়েছেন।\nতিনি আরও বলেন, তদন্তে আমরা ধর্মান্ধ গোষ্ঠীর দুর্নীতির প্রমাণ পেয়েছি। তারা মানি লন্ডারিং করেছে। জামায়াত ও ধর্ম ব্যবসায়ী গোষ্ঠীকে জঙ্গিবাদ ছড়াতে অর্থায়ন করা হচ্ছে। সেই দুর্নীতির তথ্য দিলাম। তাদেরকে বাড়তে দেওয়া যায় না।\nসাবেক এই বিচারপতি বলেন, দুদক চেয়ারম্যান জানিয়েছেন অর্ধশতাধিক ওয়াজ ব্যবসায়ীর দুর্নীতির খোঁজ তারা শুরু করেছেন। আমাদের রিপোর্টে দুদক আইন মতে ব্যবস্থা নেওয়া হবে। যারা অপরাধ করেছে তাদের বিরুদ্ধে ব্যবস্থা নেওয়া হবে। মামনুল হকসহ যারা আছে তাদের বিরুদ্ধে তদন্ত চলমান রয়েছে।\nসিলেটের ঝুলন দাস মামুনুল হকের মতো ধর্ষণ মামলার আসামির বিরুদ্ধে কথা বলে আসামি হন। আমাদের শ্বেতপত্র দুদকের কাজে আসবে। ডিসি, এসপি, টিএনওসহ যারা এই গোষ্ঠীদের উস্কানি দেয় তাদের নাম উল্লেখ করেছি। বিশেষ করে নোয়াখালীর এসপির বিরুদ্ধে বলেছি। তাদের বিরুদ্ধে মামলা করতে হবে।\nগণকমিশনের সদস্য সচিব ব্যারিস্টার তুরিন আফরোজ বলেন, আমরা এক হাজার মাদ্রাসা ও ওয়াজকারীদের ওপর তদন্ত করেছি, শ্বেতপত্রে বিস্তারিত আছে। সাম্প্রদায়িক গোষ্ঠী ও হেফাজতের কর্মকাণ্ড উঠে এসেছে। তাদের অর্থনৈতিক জবাবদিহিতার আওতায় আনা হবে বলে আমাদের প্রত্যাশা।\nএকাত্তরের ঘাতক দালাল নির্মূল কমিটির সাধারণ সম্পাদক ও গণকমিশনের সমন্বয়ক কাজী মুকুল বলেন, মুক্তিযুদ্ধের বাংলাদেশ বিনির্মাণে এই রিপোর্ট। সাম্প্রদায়িক গোষ্ঠীর অর্থনৈতিক অপরাধগুলো আমলে নিতে এই রিপোর্টে বলা আছে। দুদকে আসার কারণ একটাই।\nকাজী মুকুল বলেন, আমরা বাংলাদেশকে মুক্তিযুদ্ধের বাংলাদেশ চাই। তার জন্য যা যা করা দরকার আমরা তাই করবো। কাজ করতে গিয়ে আমরা দেখেছি এখানে মৌলবাদী গোষ্ঠীর অর্থের একটা প্রেসার আছে, যেটা দ্বারা আমাদের তরুণরা ভিন্ন পথে পরিচালিত হচ্ছে। আমরা সব মৌলবাদী ও সাম্প্রদায়িক শক্তির বিরুদ্ধে কাজ করছি।\nগণকমিশনের দেওয়া ১১৬ জনের তালিকা প্রকাশের প্রতিক্রিয়ায় হেফাজতে ইসলামের কেন্দ্রীয় সাংগঠনিক সম্পাদক মীর ইদ্রিস বলেন, যিনি এই তালিকা প্রকাশ করেছেন তিনি নিজেই প্রশ্নবিদ্ধ। কিন্তু আমরা তাকে বিব্রত করি না। এগুলো করলে দেশে অশান্তি হবে, শান্তি শৃঙ্খলা নষ্ট হবে। এরা যারা উস্কানীমূলক কর্মকাণ্ড করছে, সরকার যেন তাদের শক্ত হাতে প্রতিকার করে।\nতালিাকায় যাদের নাম:\nদুদকের কাছে দেওয়া ১১৬ ওয়ায়েজিন হুজুরের যে তালিকা প্রকাশ করা হয়েছে তারা হলেন, ১. মাওলানা নূরুল ইসলাম ওলিপুরী, ২. মাওলানা সাজিদুর রহমান, ৩. মুফতি রেজাউল করিম, ৪. মুফতি সৈয়দ ফয়জুল করিম, ৫. মাওলানা খোরশেদ আলম কাসেমী, ৬. মাওলানা আবুল কালাম আজাদ (বাশার), ৭. মাওলানা জুনায়েদ আল হাবিব, ৮. মুফতি দিলওয়ার হোসাইন সাইফী, ৯. মাওলানা সাইয়্যেদ কামাল উদ্দিন জাফরী, ১০. মাওলানা মাহমুদুল হাসান ভূজপুরী, ১১. মাওলানা মাহমুদুল হাসান ফতেহপুরী, ১২. মাওলানা মুহিব খান, ১৩. মুফতি সাঈদ আহমদ কলরব, ১৪. মুফতি দিলাওয়ার হোসাইন, ১৫. মাওলানা গিয়াস উদ্দিন তাহেরী, ১৬. মাওলানা আব্দুর রহিম বিপ্লবী, ১৭. মাওলানা আরিফ বিল্লাহ, ১৮. মাওলানা বজলুর রশিদ, ১৯. মুফতি নাজিবুল্লাহ আফসারী, ২০. মাওলানা ওয়াসেক বিল্লাহ নোমানী, ২১. মুফতি নূর হোসেন নুরানী, ২২. মুফতি কাজী ইব্রাহিম, ২৩. মাওলানা গোলাম রাব্বানী, ২৪. মাওলানা মুজাফফর বিন মহসিন, ২৫. মাওলানা মোস্তফা মাহবুবুল আলম, ২৬. মাওলানা মাহমুদুল হাসান গুনবি, ২৭. মাওলানা শায়েখ সিফাত হাসান, ২৮. মাওলানা মোহাম্মদ রাকিব ইবনে সিরাজ, ২৯. মাওলানা ফয়সাল আহমদ হেলাল, ৩০. মাওলানা মতিউর রহমান মাদানী, ৩১. মাওলানা মুজিবুর রহমান, ৩২. মাওলানা খালেদ সাইফুল্লাহ আইয়ুবী, ৩৩. মাওলানা হাফিজুর রহমান ছিদ্দীকী, ৩৪. মাওলানা আজিজুল ইসলাম জালালী, ৩৫. মাওলানা মেরাজুল হক কাসেমী, ৩৬. মুফতি মুহসিনুল করিম, ৩৭. মাওলানা আব্দুল বাসেত খান, ৩৮. মাওলানা আবদুল খালেক সাহেব শরিয়তপুরী, ৩৯. মুফতি মাহমুদ উল্লাহ আতিকী, ৪০. মুফতি উসমান গণি মুছাপুরী, ৪১. মাওলানা আবু নাঈম মুহাম্মাদ তানভীর, ৪২. মুফতি শিহাবুদ্দীন, ৪৩. মুফতি মুসতাঈন বিল্লাহ আল-উসওয়ায়ী, ৪৪. মাওলানা আশরাফ আলী হরষপুরী, ৪৫. মাওলানা জাকারিয়া, ৪৬. মুফতি আমজাদ হোসাইন আশরাফী, ৪৭. মুফতি আনোয়ার হোসাইন চিশতী, ৪৮. মাওলানা আতিকুল্লাহ, ৪৯. মাওলানা বশির আহমদ, ৫০. মাওলানা সিরাজুল ইসলাম মিরপুরী, ৫১. মাওলানা রিজওয়ান রফিকী, ৫২. মাওলানা আবরারুল হক হাতেমী, ৫৩. মাওলানা রাফি বিন মুনির, ৫৪. মাওলানা আনোয়ারুল ইসলাম জাবেরী, ৫৫. মাওলানা মোতাসিম বিল্লাহ আতিকী, ৫৬. মুফতি শেখ হামিদুর রহমান সাইফী, ৫৭. মাওলানা আজহারুল ইসলাম আজমী, ৫৮. মাওলানা কামাল উদ্দিন দায়েমী, ৫৯. মাওলানা কামাল উদ্দিন কাসেমী, ৬০. মাওলানা মুফতি রুহুল আমিন নুরী, ৬১. মাওলানা মাজহারুল ইসলাম মাজহারী, ৬২. মাওলানা মাহমুদুল হাসান ফেরদাউস, ৬৩. মুফতি এহসানুল হক জিলানী, ৬৪. মাওলানা মাহবুবুর রহমান জিহাদি, ৬৫. মুফতি আব্দুল হক, ৬৬. মুফতি শাহিদুর রহমান মাহমুদাবাদী, ৬৭. মাওলানা ইসমাঈল বুখারী, ৬৮. মাওলানা জয়নুল আবেদীন হাবিবী, ৬৯. মাওলানা ইউসুফ বিন এনাম, ৭০. মাওলানা শাববীর আহমদ উসমানী, ৭১. মুফতি জাহিদুল ইসলাম যায়েদ, ৭২. মাওলানা আব্দুল কাইয়ুম জামী, ৭৩. মাওলানা আবুল কালাম আজাদ, ৭৪. মাওলানা ইসমাইল হোসাইন, ৭৫. মুফতি আব্দুর রহিম হেলালী, ৭৬. মুফতি ওমর ফারুক যুক্তিবাদী, ৭৭. মাওলানা মুশাহিদ আহমদ উজিরপুরী, ৭৮. মাওলানা কাজিম উদ্দীন (অন্ধ হাফেজ), ৭৯. মাওলানা ফেরদাউসুর রহমান, ৮০. মুফতি হারুনুর রশিদ, ৮১. মাওলানা আবুল কাসেম, ৮২. মুফতি ওয়ালী উল্লাহ, ৮৩. মাওলানা আবু নাঈম মুহাম্মাদ তানভীর, ৮৪. মাওলানা জাকারিয়া নাটোর, ৮৫. মাওলানা আবুল হাসান (সাদী), ৮৬. মুফতি রুহুল আমিন নুরী, ৮৭. মুফতি মামুনুর রশিদ কামালী, ৮৮. মাওলানা আবদুল কালাম আজাদ, ৮৯. মাওলানা ডা. সিরাজুল ইসলাম সিরাজী (নওমুসলিম), ৯০. মাওলানা শামসুল হক যশোরী (নওমুসলিম), ৯১. মুফতি হাবিবুর রহমান মিসবাহ, ৯২. মাওলানা মুফতি ওলিউল্লাহ, ৯৩. মাওলানা বেলাল হুসাইন ফারুকী, ৯৪. মুফতি ওমর ফারুক যুক্তিবাদী, ৯৫. মাওলানা আমির হামজা, ৯৬. মাওলানা মিজানুর রহমান আযহারী, ৯৭. মাওলানা তারেক মনোয়ার, ৯৮. মাওলানা আব্দুল হালিম বোখারী, ৯৯. মাওলানা আতাউল্লাহ হাদেমী, ১০০. মাওলানা আফম খালিদ হোসেন, ১০১. মাওলানা মামুনুল হক, ১০২. মুজিবুর রহমান হামিদী, ১০৩. মাওলানা মুশতাকুন্নবী, ১০৪. মাওলানা সালাহ উদ্দীন নানুপুরী, ১০৫. মাওলানা কুতুব উদ্দীন নানুপুরী, ১০৬. মাওলানা বেলাল উদ্দীন, ১০৭. মাওলানা রফিকুল ইসলাম মাদানী, ১০৮. মাওলানা রুহুল আমিন যুক্তিবাদী, ১০৯. মাওলানা আবুল কালাম বয়ানী, ১১০. মাওলানা রফিকুল্লাহ আফসারী, ১১১. মাওলানা আব্দুল্লাহ আল-আমিন, ১১২. মাওলানা মোয়াজ্জেম হোসাইন সাইফী, ১১৩. মাওলানা আলাউদ্দীন জিহাদি, ১১৪. মাওলানা আবু বকর মোহাম্মদ জাকারিয়া, ১১৫. জৈনপুরী সিলসিলার মাওলানা এনায়েতুল্লাহ আব্বাসী, ১১৬. মাওলানা মাহবুবুর রহমান জৈনপুরী প্রমুখ।\nএই সংবাদটি3বার পঠিত হয়েছে


ব্রাজিল ম্যাচের রেফারিং নিয়ে অভিযোগ করল আর্জেন্টিনা\nবশেমুরবিপ্রবি ভিসির দুর্নীতি অনুসন্ধানে দুদক পর্দা কেলেঙ্কারি, দুদকের মুখোমুখি তিন ডাক্তার বিদ্যুতের অপচয় রোধের আহ্বান প্রধানমন্ত্রীর আ'লীগ থেকেই বিএনপিতে আসার অবস্থা তৈরি হয়েছে: ফখরুল গাজায় ইসরাইলি হামলায় ১০ ফিলিস্তিনি নিহত\nপরিবর্তন ডেস্ক ৪:০০ অপরাহ্ণ, জুলাই ০৬, ২০১৯\nঅধিনায়ক লিওনেল মেসি ও কোচ লিওনেল স্কালোনি রেফারির বিরুদ্ধে অভিযোগ করেছেন বুধবার ম্যাচ শেষেই। মেসি তো সরাসরিই অভিযোগ করেন, রেফারি তাদের দু-দুটো ন্যায্য পেনাল্টি থেকে বঞ্চিত করেছেন। ওই ম্যাচে ২-০ গোলে জিতে ফাইনাল নিশ্চিত করেছে ব্রাজিল\nকিন্তু মৌখিক অভিযোগের তো কোনো মানে নেই। মানে যাতে হয়, সেই ব্যবস্থাই করল আর্জেন্টাইন ফুটবল অ্যাসোসিয়েশন (এএফএ)। ব্রাজিল ম্যাচের রেফারিং নিয়ে এএফএ এবার লিখিতভাবেই অভিযোগ দায়ের করল দক্ষিণ আমেরিকার ফুটবলের নিয়ন্ত্রক সংস্থা কনমেবলের কাছে।\nএক বিজ্ঞপ্তির মাধ্যমে লিখিত অভিযোগ দায়েরের কথা জানিয়েছে এএফএ। বিবৃতিতে এএফএ দাবি করেছে, অধিনায়ক মেসি ও কোচ স্কালোনির অভিযোগ সত্য। ব্রাজিলের বিপক্ষে সেমি ফাইনালে রেফারি ভিএআরের (ভিডিও অ্যাসিস্টান্ট রেফারি, রিভিউ) সহায়তায় পক্ষপাতমূলক সিদ্ধান্ত দিয়েছেন। মানে ভিএআর ব্যবহার করে রেফারি ব্রাজিলের পক্ষে বাঁশি বাজিয়েছেন। আর্জেন্টিনা দুটো নিশ্চিত পেনাল্টি থেকে বঞ্চিত। দাবি জানিয়েছে বিতর্কিত রেফারিংয়ের বিরুদ্ধে কার্যকর ব্যবস্থা নেওয়ার।\nমেসি সেদিন মাঠেই রেফারির বিতর্কিত সিদ্ধান্তের প্রতিবাদ করেন। ইকুয়েডরের রেফারি রড্ডি জামব্রানো এবং তার দুই সহকারির সঙ্গে মাঠেই বাক-বিতণ্ডা হয় মেসির। পরে ম্যাচ শেষে গণমাধ্যমের সামনে দীর্ঘ বক্তব্যে রেফারিকে ধুয়ে দেন মেসি। তিনি সরাসরিই অভিযোগ করেন, রেফারি তাদের দুটি ন্যায্য পেনাল্টি থেকে বঞ্চিত করেছেন।\nএমনকি মেসি এমনও অভিযোগ করেন, প্রযুক্তির (ভিএআর) সঠিক ব্যবহার করার দক্ষতাই রেফারির নেই! শুধু দু-দুটো ন্যায্য পেনাল্টি বাতিল নয়, ভিডিও দেখতে মাত্রাতিরিক্ত সময় নিয়ে রেফারি মাঠের খেলারও বিঘ্ন ঘটিয়েছেন বলে অভিযোগ করেন মেসি। ইকুয়েডরিয়ান রেফারি কোপার সেমি ফাইনালের মতো গুরুত্বপূর্ণ ম্যাচ পরিচালনার যোগ্য নন বলেও অভিযোগ করেন মেসি।\nপরে কোচ স্কালোনিও সুর মেলান অধিনায়কের সঙ্গে। মজার বিষয় হলো, ব্রাজিল কিংবদন্তি রিভালদোও মেসি এবং আর্জেন্টাইনদের অভিযোগের সঙ্গে একমত। তিনি প্রকাশ্যেই বলেছেন, ব্রাজিলের বিপক্ষে আসলেই আর্জেন্টিনার দুটি পেনাল্টি প্রাপ্য ছিল। কিন্তু ভিএআরের সহায়তায় ভিডিও দেখার নাম করে রেফারি তা এড়িয়ে গেছেন! পেনাল্টি না দিয়ে চালিয়ে গেছেন খেলা।\nবিশ্বকাপ, কোপা আমেরিকা, ফিফা কনফেডারেশনস কাপ— ব্রাজিল জাতীয় দলের হয়ে সবকিছুই জেতা ৪৭ বছর বয়সী রিভালদোর এই অভিমত নিশ্চিতভাবেই আর্জেন্টাইনদের অভিযোগকে আরও জোরালো করেছে। কিন্তু কথা হলো, আনুষ্ঠানিকভাবে লিখিত অভিযোগ করেই লাভ কী? কনমেবল ফল বাতিল করে ম্যাচটি পুনরায় আয়োজনের সিদ্ধান্ত দেবে, এমন সম্ভাবনা নিশ্চয়ই নেই।\nতাছাড়া মেসিদের তো আজ রাতেই চিলির বিপক্ষে তৃতীয় স্থান নির্ধারণী ম্যাচটি খেলতে নেমে পড়তে হচ্ছে। তৃতীয় স্থান খেলা ফেলা দলকে নিশ্চয়ই আবার সেমি ফাইনাল খেলতে দেওয়ার সুযোগ দিয়ে নতুন বিতর্কের সৃষ্টি করবে না কনমেবল!\nম্যাচ বা ফল বাতিল না হোক, মনের সান্ত্বনা তো মিলবে।


লিবিয়ার তেলসম্পদে নজর ট্রাম্পের! – শেয়ার বিজ\nলিবিয়ার তেলসম্পদে নজর ট্রাম্পের!\nএপ্রিল ২১, ২০১৯ ১২:৫৮ এএম\nশেয়ার বিজ ডেস্ক: মার্কিন প্রেসিডেন্ট ডোনাল্ড ট্রাম্প লিবিয়ার রাজধানী ত্রিপোলি অভিমুখী বাহিনীর কমান্ডার জেনারেল খলিফা হাফতারের প্রতি সমর্থন ঘোষণা করেছেন। তিনি গত সোমবার সরাসরি হাফতারের সঙ্গে টেলিফোনে কথা বলে তার প্রতি সমর্থন ঘোষণা করেন বলে হোয়াইট হাউজ জানিয়েছে। পর্যবেক্ষকদের ধারণা, মার্কিন প্রেসিডেন্ট তার ইউরোপীয় মিত্রদের বিপক্ষে গিয়ে লিবিয়ার জাতিসংঘ-সমর্থিত সরকারের ওপর থেকে সমর্থন প্রত্যাহার করে নিয়েছেন। তিনি লিবিয়াকে হাফতারের হাতে ছেড়ে দিয়ে দেশটির তেলসম্পদের ওপর একচ্ছত্র আধিপত্য প্রতিষ্ঠা করতে চান। খবর: পার্সটুডে।\nটেলিফোনালাপে ট্রাম্প ‘সন্ত্রাসবাদের বিরুদ্ধে যুদ্ধে’ হাফতারের প্রতি সমর্থন জানান এবং বলেন, লিবিয়ার তেলসম্পদের নিরাপত্তা নিশ্চিত করার জন্য হাফতার যে প্রচেষ্টা চালাচ্ছেন, তা তার ভালো লেগেছে। এ সময় ট্রাম্প ও হাফতার লিবিয়ার ভবিষ্যৎ নিয়েও আলোচনা করেন বলে হোয়াইট হাউজ জানিয়েছে।\nজাতিসংঘসহ আন্তর্জাতিক সমাজের স্বীকৃত একটি সরকার লিবিয়ার রাজধানী নিয়ন্ত্রণ করছে। কিন্তু সেই সরকারকে ক্ষমতাচ্যুত করতে গত প্রায় তিন সপ্তাহ ধরে ত্রিপোলি দখলের চেষ্টা করছে ভারী অস্ত্রে সজ্জিত হাফতার বাহিনী। গত তিন সপ্তাহের এ সংঘর্ষে এখন পর্যন্ত অন্তত ২০০ মানুষ নিহত হয়েছে।\nলিবিয়ার চলমান সংঘর্ষ বন্ধ করার লক্ষ্যে সম্প্রতি জাতিসংঘ নিরাপত্তা পরিষদে ব্রিটেনের পক্ষ থেকে আনা একটি প্রস্তাবের খসড়া নাকচ করে দিয়েছে যুক্তরাষ্ট্র ও রাশিয়া। ওই খসড়ায় জেনারেল হাফতারকে লিবিয়ার চলমান সংঘর্ষের জন্য দায়ী করার কারণে রাশিয়া এর বিরোধিতা করে। তবে যুক্তরাষ্ট্র তার বিরোধিতার কোনো কারণ জানায়নি।\nজেনারেল হাফতারের প্রতি সংযুক্ত আরব আমিরাত ও মিসর প্রকাশ্যে সমর্থন ঘোষণা করেছে এবং হাফতার ত্রিপোলি অভিমুখে অভিযান শুরু করার কয়েক দিন আগে সৌদি আরব সফর করেছেন। ত্রিপোলিতে ক্ষমতাসীন সরকার ফ্রান্সকে জেনারেল হাফতারের প্রতি সমর্থন জানানোর দায়ে অভিযুক্ত করলেও প্যারিস এ অভিযোগ প্রত্যাখ্যান করেছে। লিবিয়ায় সাবেক উপনিবেশ স্থাপনকারী ইতালি সরকার ত্রিপোলিতে ক্ষমতাসীন সরকারের প্রতি সমর্থন জানিয়েছে। ব্রিটিশ পররাষ্ট্রমন্ত্রী জেরেমি হান্ট বলেছেন, জেনারেল হাফতারের ত্রিপোলিমুখী অভিযানের কোনো ব্যাখ্যা থাকতে পারে না।\nজেনারেল খলিফা হাফতার লিবিয়ার একজন অবসরপ্রাপ্ত সামরিক কর্মকর্তা, যিনি দেশটির সাবেক একনায়ক কর্নেল মুয়াম্মার গাদ্দাফির ক্ষমতা সুসংহত করার কাজে সহযোগিতা করেছিলেন। কিন্তু গাদ্দাফির সঙ্গে মতবিরোধের জের ধরে ১৯৬৯ সালে তিনি যুক্তরাষ্ট্রে স্বেচ্ছা নির্বাসনে চলে যান। ২০১১ সালে সশস্ত্র গণঅভ্যুত্থানে গাদ্দাফি ক্ষমতাচ্যুত ও নিহত হওয়ার পর হাফতার দেশে ফিরে একটি বিদ্রোহী গোষ্ঠীর কমান্ডারের দায়িত্ব গ্রহণ করেন। পরবর্তীকালে ত্রিপোলি সরকার তাকে দেশের সেনাপ্রধানও নিযুক্ত করে। কিন্তু বিভিন্ন বিষয়ে মতপার্থক্যের জের ধরে তিনি আবার ত্রিপোলি সরকারের বিপক্ষে চলে যান।


পাবজি গেম খেলে মানসিক ভারসাম্য হারিয়ে হাসপাতালে ৬ তরুণ! – Samakalnews24\nহোম / বিজ্ঞান ও প্রযুক্তি / পাবজি গেম খেলে মানসিক ভারসাম্য হারিয়ে হাসপাতালে ৬ তরুণ!\nভারতের যুবসমাজে ক্রমেই বাড়ছে পাবজি নামে একটি মোবাইল গেমেসের জনপ্রিয়তা। আর সব গেমেসের মতো এই গেমটির নেশাতেও ডুবে যাচ্ছেন অনেকেই। বহুক্ষেত্রেই যার ফল হচ্ছে মারাত্মক।\nযেমন হয়েছে জম্মুর এক ফিটনেস ট্রেনারের ক্ষেত্রে। শুধু তিনিই নন, গত কয়েকদিনে আরো ছয় জন একই কারণে হাসপাতালে ভর্তি হয়েছেন।\nভারতীয় গণমাধ্যম জিনিউজের খবরে বলা হয়, জম্মুর এক ফিটনেস ট্রেনার ১০ দিন আগে পাবজি খেলতে শুরু করে। তবে গণমাধ্যমে তার নাম প্রকাশ করা হয়নি।\nসম্প্রতি তিনি অস্বাভাবিক আচরণ করতে শুরু করেন। শেষে ওই যুবক নিজেকেই নানাভাবে আঘাত করতে শুরু করেন। পরিস্থিতি বেগতিক বুঝে তাকে হাসপাতালে ভর্তি করেন আত্মীয়রা।\nহাসপাতাল সূত্রে জানিয়েছে, যুবকের অবস্থা স্থিতিশীল নয়। পাবজি গেমেসের প্রভাবে আংশিক মানসিক ভারসাম্য হারিয়েছেন তিনি। তাকে কড়া পর্যবেক্ষণে রেখেছেন চিকিত্সকরা। তার চিকিত্সার জন্য একজন স্নায়ু চিকিৎককে নিয়োগ করা হয়েছে।\nতিনি জানিয়েছেন, ওই যুবক এখনো পাবজি’র ঘোর থেকে বের হতে পারেননি। তবে যুবক দ্রুত সুস্থ হয়ে উঠবেন বলে আশাবাদী ওই চিকিৎসক।\nহাসপাতাল সূত্রের খবর, এই নিয়ে গত কয়েকদিনে পাবজি খেলতে খেলতে মানসিক ভারসাম্য হারিয়ে ৬ জন ভর্তি হয়েছেন।\nবিশেষজ্ঞদের ধারণা, এই ৬ জন ছাড়াও আরো অনেকেই এই ধরনের সমস্যায় ভুগছেন। তবে তাদের পরিবার সমস্যার গুরুত্ব বুঝতে না পারায় হাসপাতালে আনেননি। সেক্ষেত্রে সেই সব যুবকরা আরও বড় ঝুঁকির সামনে দাঁড়িয়ে আছেন বলে মনে করছেন বিশেষজ্ঞরা।\nপদার্থে নোবেল পেতে পারেন বাংলাদেশি বিজ্ঞানী জাহিদ!


লজ্জাজনক বিদায়’ প্রক্রিয়া শুরু ট্রাম্পের!! লজ্জাজনক বিদায়’ প্রক্রিয়া শুরু ট্রাম্পের!! – BD GAIBANDHA.NEWS\nরবিবার, ১১ এপ্রিল ২০২১, ০৩:১০ অপরাহ্ন\nলজ্জাজনক বিদায়’ প্রক্রিয়া শুরু ট্রাম্পের!!\nসংবিধানের ২৫তম সংশোধনী ব্যবহার করে প্রেসিডেন্ট ট্রাম্পকে ক্ষমতাচ্যুত করতে ভাইস প্রেসিডেন্ট মাইক পেন্সকে অনুরোধ জানিয়েছিলেন ডেমোক্র্যাটরা। তবে এ আহ্বানে সাড়া দেননি পেন্স। তিনি স্পষ্ট জানিয়ে দিয়েছেন, মেয়াদ শেষ হওয়ার মাত্র সপ্তাহখানেক আগে এধরনের ব্যবস্থা নেয়ার কোনও ইচ্ছা নেই তার।\nএর কয়েক ঘণ্টা পরেই প্রতিনিধি পরিষদে ট্রাম্পকে অভিশংসিত করার প্রস্তাব পাস হয়। প্রস্তাবটি উত্থাপন করেন মেরিল্যান্ডের ডেমোক্র্যাট প্রতিনিধি জেমি রাসকিন।\nবাংলাদেশের এক অনন্য অর্জনঃ স্বল্পোন্নত দেশ থেকে উন্নয়নশীল দেশে উত্তরন উদযাপন শুভ উদ্বোধনঃ বর্ণাঢ্য র‍্যালী ও আলোচনা সভা!!\nবঙ্গবন্ধুর জন্যই আমরা স্বাধীনতা পেয়েছিঃ সুবর্ণজয়ন্তীতে দেশের উন্নয়ন বিষয়ক আলোচনা অনুষ্ঠানে হুইপ গিণি!!\nযথাযোগ্য মর্যাদায় গাইবান্ধায় মহান স্বাধীনতা ও জাতীয় দিবস পালিতঃ পুস্পস্তবক অর্পন ও কুচকাওয়াজ প্রদর্শন!!\n“নারী তুমি কখনো মা,কখনো সহধর্মিণী তোমার কাছেই ঋণী বিশ্ববাসী”!!\nসাদুল্লাপুরে আন্তজার্তিক নারী দিবস পালিত


গাইবান্ধায় ব্যবসায়ী নিহতের ঘটনায় আ’লীগ নেতা রিমান্ডে – সময়ের দাবী\nগাইবান্ধায় ব্যবসায়ী নিহতের ঘটনায় আ’লীগ নেতা রিমান্ডে\nঅবশেষে গাইবান্ধা জেলা আওয়ামী লীগের উপ-দফতর সম্পাদক মো. মাসুদ রানার বাড়ি থেকে ব্যবসায়ী হাসান আলীর লাশ উদ্ধার ঘটনার একদিন পর মামলা নিয়েছে পুলিশ। মামলায় মাসুদ রানা ছাড়াও স্থানীয় ব্যবসায়ী রুমেন হক ও খলিলুর রহমান বাবুকে আসামি করা হয়েছে। তবে আসামি রুমেন ও বাবু পলাতক থাকলেও প্রধান আসামি মাসুদ রানাকে চারদিনের রিমান্ডে নিয়েছে পুলিশ।\nরোববার রাত পৌনে ৮টার দিকে সদর থানায় মামলা রুজুর বিষয়টি নিশ্চিত করেছেন ভারপ্রাপ্ত কর্মকর্তা (ওসি) মো. মাহাফুজার রহমান। তিনি জানান, হাসান আলীর স্ত্রীর দেয়া লিখিত এজাহার মামলা হিসেবে রুজু করা হয়েছে। মামলাটি তদন্তে সদর থানার ভারপ্রাপ্ত কর্মকর্তা (ওসি, অপারেশন) মো. সেরাজুল ইসলামকে দায়িত্ব দেওয়া হয়েছে। জিজ্ঞাসাবাদের জন্য মামলার প্রধান আসামিকে চারদিনের রিমান্ডে নেওয়া হয়েছে। এছাড়া মামলার পলাতক আসামি রুমেন ও বাবুকে গ্রেফতারে পুলিশের তৎপরতা চলছে।\nমামলার তদন্তকারী কর্মকর্তা সদর থানার ভারপ্রাপ্ত কর্মকর্তা মো. সেরাজুল ইসলাম জানান, বিকেলে মামলার প্রধান আসামিকে মাসুদ রানাকে আদালতে হাজির করে সাতদিনের রিমান্ড আবেদন করা হয়। কিন্তু শুনানি শেষে আদালতের বিচারক চারদিনের রিমান্ড মঞ্জুর করেন। ইতোমধ্যে মামলার তদন্ত কাজ শুরু করাসহ পলাতক আসামি রুমেন ও বাবুকে গ্রেফতারে চেষ্টা চলছে বলেও জানান তিনি।\nএর আগে, শনিবার দুপুরে হাসান আলীর লাশ উদ্ধার ঘটনার পরেই তার স্ত্রী বাদি হয়ে সদর থানায় তিনজনকে আসামি করে এজাহার দায়ের করেন। এদিকে, রোববার দুপুরে পুলিশ সুপার কার্যালয়ে প্রেস ব্রিফিং ব্যবসায়ী হাসান আলীর মৃত্যুর পুরো ঘটনা তদন্তে তিন সদস্যের তদন্ত কমিটি গঠনের কথা জানিয়েছেন পুলিশ সুপার মো. তৌহিদুল ইসলাম।\nএছাড়া অভিযুক্ত মাসুদ রানাকে বাংলাদেশ আওয়ামী লীগ কেন্দ্রীয় কমিটির নির্দেশে জেলা আ’লীগের উপ-দফতর সম্পাদকের পদ থেকে অব্যাহতি দেওয়া হয়েছে। রোববার দুপুরে গাইবান্ধা জেলা আওয়ামী লীগের সাধারণ সম্পাদক আবু বক্কর সিদ্দিক স্বাক্ষরিত গণমাধ্যমকর্মীদের কাছে পাঠানো এক প্রেস বিজ্ঞপ্তিতে এ তথ্য জানা গেছে। অপরদিকে, ব্যবসায়ী হাসান আলীর মৃত্যুর ঘটনায় ফুঁসে উঠেছে জেলার ব্যবসায়ীসহ স্থানীয় এলাকাবাসী। ঘটনার বিচার ও জড়িতদের কঠোর শাস্তির দাবিতে রোববার দুপুরে শহরের ডিভি রোডে মানববন্ধন কর্মসূচি পালন করেছে ব্যবসায়ীরা। এতে নিহতের স্বজন ছাড়াও বিভিন্ন শ্রেণি পেশার মানুষও অংশ নেয়।\nপ্রসঙ্গত শনিবার দুপুরে (১০ মার্চ) সদর উপজেলার বল্লমঝার ইউনিয়নের নারায়ণপুর গ্রামের (খানকাহশরীফ) এলাকার বাড়ি থেকে থেকে হাসান আলীর লাশ উদ্ধার করে পুলিশ। এসময় অভিযুক্ত মাসুদ রানাকে গণপিটুনি দিয়ে পুলিশের সোপর্দ করে স্থানীয় জনতা। মাসুদ রানা সদর উপজেলার নারায়ণপুর গ্রামের মোখলেছুর রহমানের ছেলে। গত ৫ মার্চ হাসান আলীকে অপহরণ করে নিজ বাড়িতে নিয়ে আটক করে রাখে মাসুদ রানা। পরে গত ১৫ মার্চ পরিবারের লিখিত অভিযোগের প্রেক্ষিতে পুলিশ হাসান আলীকে উদ্ধার করে সদর থানায় নিয়ে আসে। কিন্তু পুলিশ মাসুদ রানার পক্ষে প্রভাবিত হয়ে আবারও তার জিম্মায় হাসান আলীকে তুলে দেয় সদর থানা পুলিশ।


/ সরকার / মন্ত্রিসভা থেকে পদত্যাগ করলেন ডা. মুরাদ\nপ্রকাশিত ০৭ ডিসেম্বর ২০২১\nসোমবার এ নির্দেশনার পরই পদত্যাগ করার সিদ্ধান্ত নেন মুরাদ।\nগত ২রা ডিসেম্বর সোশাল মিডিয়ায় এক সাক্ষাৎকারে বিএনপির ভারপ্রাপ্ত চেয়ারম্যান তারেক রহমানের কন্যা জাইমা রহমানকে নিয়ে বর্ণবিদ্বেষী এবং নারীর প্রতি অবমাননাকর বক্তব্য করেন ডা. মুরাদ। এরপর চিত্রনায়িকা মাহিয়া মাহির সঙ্গে মুরাদের অশ্লীল কথোপকথন সোশাল মিডিয়ায় ছড়িয়ে পড়ে। একই সময় সোশ্যাল মিডিয়াতে আসা আরেকটি ভিডিওতে ঢাকা বিশ্ববিদ্যালয়ের রোকেয়া ও শামসুন্নাহার হলের ছাত্রলীগ নেত্রীদের নিয়েও অবমাননাকর কথা বলতে দেখা যায় মুরাদকে। এরপর সামাজিক যোগাযোগ মাধ্যমে সমালোচনা ঝড় উঠে।।


একাদশ সংসদ নির্বাচন কিভাবে হবে? | BDLatest24.com\nHome > জাতীয় > একাদশ সংসদ নির্বাচন কিভাবে হবে?\nদেশের জনসংখ্যার ভিত্তিতে ৩০০টি আসন নির্ধারণ করা আছে। নির্বাচনী এলাকা নির্ধারণ একটি চলমান কাজ। সাধারণত প্রতিটি জাতীয় নির্বাচনের আগে সীমানা নির্ধারণের কাজ সম্পন্ন করা হয়ে থাকে। এজন্য এ সংক্রান্ত যাবতীয় কাজ শেষ করে চলতি ডিসেম্বরে নীতিমালার আলোকে বিশেষজ্ঞদের কারিগরি সহায়তায় সীমানা পুনর্নির্ধারণ করে খসড়া তালিকা প্রণয়ন করবে ইসি। ২০১৮ সালের জানুয়ারিতে এ সংক্রান্ত খসড়া তালিকা প্রকাশ করে দাবি/আপত্তি/সুপারিশ আহ্বান করবে তারা। আর এপ্রিলে ৩০০টি আসনের সীমানা চূড়ান্ত করে গেজেট প্রকাশ হবে।


বসন্তের বার্তা নিয়ে ফুটেছে শিমুল-পলাশ\nপ্রকাশিত : মার্চ ১০, ২০১৮ ||\nকবির ইচ্ছে ছিলো প্রেয়সীকে দিবেন ‘বাদল দিনের প্রথম কদম ফুল’। হলো না পূরণ। আসলো ফাগুন। শিমুল-পলাশের ডালে ডালে আগুন। মনের বন জ্বলছে দ্বিগুণ। বসন্তের বার্তা নিয়ে প্রকৃতির রঙিন রঙ্গমঞ্চে দিকে দিকে ফুটেছে শিমুল-পলাশ ফুল। কবির ভাষায় এ যেনো-‘শুধু তোমার জন্যে এই অরণ্যে পলাশ হয়েছে লাল…।’\n‘ও পলাশ ! ও শিমুল! কেনো এ মন মোর রাঙালে…?’ পলাশ আর শিমুল শুধু কবির ঘুম রাঙায়নি। প্রকৃতি প্রেমিকদের মনে জ্বেলেছে সৌন্দর্যের আগুন। প্রকৃতির যেদিকে তাকাই সেদিকেই যেনো সুন্দরের মেলা।-ছবিটি সদর উপজেলার আগরদাড়ি এলাকা থেকে শুক্রবার ক্যামেরাবন্দি করেছে দৈনিক পত্রদূত’র সহ:সম্পাদক সাখাওয়াত উল্যাহ।


‘স্বাধীনতা সংগ্রাম' ভাস্কর্য : বাংলাদেশের স্বাধীনতার ইতিহাসের ধারক\nভাস্কর্য এক ধরনের ত্রিমাত্রিক বৈশিষ্ট্যসম্পন্ন শিল্পকলাবিশেষ। বহু প্রাচীনকাল থেকেই মানুষের বিভিন্ন প্রয়োজনের তাগিদে বা নিতান্তই সখ্যতাবশত এই ধরনের বহু ভাস্কর্য নির্মাণ করা হয়েছে। ভাস্কর্যগুলো মূলত একটি দেশের ইতিহাসকে বহন করে থাকে।\nপ্রকাশিত: ০৭ আগস্ট ২০১৪, ১০:৪০\nআপডেট: ১৭ এপ্রিল ২০১৮, ২০:৫২\n(প্রিয়.কম) : ভাস্কর্য এক ধরনের ত্রিমাত্রিক বৈশিষ্ট্যসম্পন্ন শিল্পকলাবিশেষ। বহু প্রাচীনকাল থেকেই মানুষের বিভিন্ন প্রয়োজনের তাগিদে বা নিতান্তই সখ্যতাবশত এই ধরনের বহু ভাস্কর্য নির্মাণ করা হয়েছে। ভাস্কর্যগুলো মূলত একটি দেশের ইতিহাসকে বহন করে থাকে। প্রাচীনকালে মিশরে, গ্রীসে গড়ে ওঠা বিভিন্ন ভাস্কর্যের ন্যায় বাংলাদেশেও বিগত কয়েক যুগ ধরে গড়ে উঠেছে বিভিন্ন স্কাল্পচার যেগুলোর বেশিরভাগই বহন করে চলেছে এদেশের মুক্তিযুদ্ধের ইতিহাস। এমনই একটি ভাস্কর্য হল স্বাধীনতা সংগ্রাম যেটি বাংলাদেশে গড়ে ওঠা সমস্ত ভাস্কর্যগুলোর মধ্যে সবচেয়ে বড়।\nযেভাবে নির্মাণ করা হয়েছে :\nঢাকা বিশ্ববিদ্যালয়ের ফুলার রোডে সলিমুল্লাহ হল, জগন্নাথ হল ও বুয়েট সংলগ্ন সড়ক দ্বীপে বাংলাদেশের ইতিহাসের ধারক স্বাধীনতা সংগ্রাম ভাস্কর্যটি স্থাপিত। ভাস্কর শামীম শিকদার ১৯৮৮ সালে ফুলার রোডে অবস্থিত সেকেলে বাংলো স্টাইলের বাড়ির (বর্তমানে প্রোভিসির ভবন) সামনে পরিত্যক্ত জায়গায় ‘অমর একুশে’ নামে একটি বিশাল ভাস্কর্য নির্মাণ শুরু করেন। ১৯৯০ সালের ফেব্রুয়ারিতে এক ঘরোয়া পরিবেশে প্রয়াত অধ্যাপক আহমদ শরীফ এটি উদ্বোধন করেন। ১৯৯৮ সালে ওই স্থানে উদয়ন স্কুলের নতুন ভবন নির্মাণ শুরু হলে ভাস্কর্যটি স্থানান্তরের প্রয়োজন হয়। ভাস্কর্যটি সড়কদ্বীপে এনে রাখা হয়। পরে ভাস্কর শামীম শিকদার ওই ভাস্কর্যটির অবয়ব পরিবর্তন ও পরিবর্ধন করে ‘স্বাধীনতা সংগ্রাম’ নাম দিয়ে মুক্তিযুদ্ধের ইতিহাসের আলোকে নতুনভাবে নির্মাণ করেন। একইসঙ্গে সড়ক দ্বীপটিকেও তিনি নিজের মনের মতো গড়ে তোলেন। ১৯৯৯ সালের ৭ মার্চ তৎকালীন প্রধানমন্ত্রী শেখ হাসিনা এটি উদ্বোধন করেন।\nযেজন্য গুরুত্বপূর্ণ :\n"স্বাধীনতা সংগ্রাম" ভাস্কর্যটি বাঙালি জাতির গৌরবোজ্জ্বল সংগ্রামের ইতিহাসকে ধারণ করে নির্মিত। এ ভাস্কর্যটি মহান ভাষা অন্দোলন থেকে শুরু করে ৬৬-র স্বাধিকার আন্দোলন, ৬৯-এর গণঅভ্যুত্থান, ৭১-এর ৭ই মার্চ বঙ্গবন্ধু শেখ মুজিবুর রহমানের স্বাধীনতা সংগ্রামের আহ্বান, ২৫শে মার্চের কালরাত্রি, ২৬শে মার্চ বঙ্গবন্ধু কর্তৃক স্বাধীনতা ঘোষণা, ১৬ ডিসেম্বর চূড়ান্ত বিজয় অর্জনের বিষয় তুলে ধরা হয়েছে। প্রতিটি আন্দোলনে নিহত হয়েছেন এমন ১৮ জন শহীদের মুখাবয়ব দিয়ে পুরো ভাস্কর্য নির্মিত। সবার নীচে ভাষা শহীদের ভাস্কর্য এবং সবার উপরে বঙ্গবন্ধুর ভাস্কর্য। এ ভাস্কর্যে আরো তুলে ধরা হয়েছে লক্ষ প্রাণের বিনিময়ে অর্জিত স্বাধীনতার প্রতীক আমাদের লাল সবুজের পতাকা।\nভাস্কর্যটির বিশেষত্ব :\nমূল ভাস্কর্য স্বাধীনতা সংগ্রামকে ঘিরে অরো অনেক ভাস্কর্য নির্মিত হয়েছে এ সড়কদ্বীপে। এখানে মোট ১১৬টি ভাস্কর্য রয়েছে এবং এর সবগুলোই শামীম সিকদারের গড়া। সবগুলো ভাস্কর্যের রং শ্বেত শুভ্র। শ্বেতবর্ণের এ ভাস্কর্যের উচ্চতা ৬০ ফুট। পরিসীমা ৮৫.৭৫ ফুট। একটি গোলাকার ফোয়ারার মাঝখানে এটি উপস্থাপিত। মূল ভাস্কর্য ছাড়া অন্য ভাস্কর্যগুলোর গড় উচ্চতা ৩-৪ ফুট।\nযাদের মুখাবয়ব রয়েছে :\nমূল ভাস্কর্য স্বাধীনতা সংগ্রামকে ঘিরে রয়েছে দেশ-বিদেশের শতাধিক কবি, সাহিত্যিক, শিক্ষাবিদ, সমাজ সংস্কারক, বিপ্লবী, রাজনীতিক, বিজ্ঞানীর আবক্ষ ভাস্কর্য। এসব ভাস্কর্যের কোনোটি একক, কোনোটি যুক্ত। কারো কারো ভাস্কর্য অপূর্ব ভঙ্গিমায় উপস্থাপিত। এখানে রয়েছে বঙ্কিমচন্দ্র, ঈশ্বরচন্দ্র বিদ্যাসাগর, জগদীশ চন্দ্র বসু, মাইকেল মধুসুদন, রবীন্দ্রনাথ ঠাকুর, লালন, কাজী নজরুল ইসলাম, সুকান্ত, ড. মোঃ শহীদুল্লাহ, শিল্পী সুলতান, জিসি দেব, সুভাস বোস, কামাল আতাতুর্ক, মহাত্মা গান্ধী, রাজা রামমোহন রায়, মাও সে তুং, ইয়াসির আরাফাত, কর্ণেল ওসমানী, তাজউদ্দিন আহমেদ, সিরাজ সিকদার প্রমুখের প্রতিকৃতি রয়েছে। ভাস্কর শামীম সিকদারেরও দুটি প্রতিকৃতি রয়েছে। আরও রয়েছে একটি হাতির চিত্তাকর্ষক ভাস্কর্য। আসুন এই ভাস্কর্যের কিছু ছবি দিয়ে চিনে নেই কয়েকজন বিখ্যাত ব্যক্তিত্বকে।\nউপরের ছবিটি আমাদের জাতির জনক শেখ মুজিবুর রহমানের যিনি নিজের রক্তের বিনিময়ে বাঙালি জাতিকে স্বাধীন দেশে বসবাসের সুযোগ করে দিয়েছেন।\nআহমদ ছফা। একজন বাংলাদেশী লেখক, কবি এবং সমাজবিজ্ঞানী। যিনি তাঁর লেখার মাধ্যমে বাংলাদেশী জাতিসত্ত্বার পরিচয় নির্ধারণ করেছেন।\nরাউফুন বসুনিয়া, জাতীয় ছাত্রলীগ, ঢাকা বিশ্ববিদ্যালয় শাখার সাধারণ সম্পাদক ও কেন্দ্রীয় কমিটির যুগ্ম-সম্পাদক। যিনি ১৯৮৫ সালের ১৩ ফেব্রুয়ারি স্বৈরাচার বিরোধী আন্দোলনে তৎকালিন সরকারের পেটুয়া বাহিনী মিছিলে গুলিতে শাহাদাৎ বরণ করেন ।\nমহাত্মা গান্ধী, পুরো নাম মোহনদাস করমচাঁদ গান্ধী। মানুষের স্বাধীনতা ও অধিকার ফিরিয়ে দেয়ার লড়াইয়ের অধিনায়ক।\nইন্দিরা গান্ধী, ভারতের প্রথম প্রধানমন্ত্রী জওহরলাল নেহরুর কন্যা। বাংলাদেশের মুক্তিযুদ্ধে রেখেছেন অসামান্য অবদান।\nহুমায়ুন আহমেদ, বাংলাদেশের জনপ্রিয় কথাসাহিত্যিক। মুক্তিযুদ্ধভিত্তিক বিভিন্ন উপন্যাস ও গল্প-কবিতা লেখার জন্য বিখ্যাত।\nরবীন্দ্র নাথ ঠাকুর, বাংলা ভাষার সর্বশ্রেষ্ঠ সাহিত্যিক। সর্বক্ষেত্রে রয়েছে তাঁর অবদান।\nজর্জ হেরিসন। বাংলাদেশের মুক্তিযুদ্ধে তাঁর অবদানও অপরিসীম।\nসুকান্ত ভট্টাচার্য, তরুণ সাহিত্যিক।\nএস.এম.সুলতান বা শেখ মোহম্মদ সুলতান। একজন বিখ্যাত চিত্রশিল্পী। মুক্তিযুদ্ধভিত্তিক বহু চিত্র তিনি এঁকেছেন।\nমওলানা আব্দুল হামিদ খান ভাসানী, বিংশশতকী ব্রিটিশ ভারতের অন্যতম তৃণমূল রাজনীতিবিদ ও গণআন্দোলনের নায়ক, যিনি জীবদ্দশায় ১৯৪৭-এ সৃষ্ট পাকিস্তান ও ১৯৭১-এ প্রতিষ্ঠিত বাংলাদেশের রাজনীতিতে বিশেষ গুরুত্বপূর্ণ ভূমিকা পালন করেছেন। দেশের মানুষের কাছে 'মজলুম জননেতা' হিসাবে সমধিক পরিচিত\nশামীম সিকদার, স্বাধীনতা সংগ্রাম নামের এই ভাস্কর্যটির মহান কারিগর, ভাস্কর। তিনি নিজেই নিজের এই ভাস্কর্যটি নির্মাণ করেছেন। ছবি : তানভীর আশিক\nরুমানা বৈশাখী ১২ ডিসেম্বর ২০১৮\nহৃৎপিণ্ডের ক্যান্সারের নাম কখনো শুনেছেন কী?\nকে এন দেয়া ১২ ডিসেম্বর ২০১৮\nইনকিলাব - ৩ ঘণ্টা আগে\nhttps://www.prothomalo.com/ - ১২ ঘণ্টা আগে\nযুগান্তর - ২০ ঘণ্টা আগে


প্রকাশিত: ১৪:১০ ১২ সেপ্টেম্বর ২০১৮ আপডেট: ১৫:১৯ ১২ সেপ্টেম্বর ২০১৮\nহিজরি সনের সঙ্গে মুসলিম উম্মাহর আদর্শ ও ঐতিহ্যের ভিত্তি সম্পৃক্ত।\nহিজরি নববর্ষের শুরুর মাস হচ্ছে মহররম, যার অর্থ হচ্ছে অলঙ্ঘনীয় পবিত্র। এই মহররমের ১০ তারিখকে বলা হয় আশুরা। এই আশুরা সৃষ্টির আদিকাল থেকেই অনেক গুরুত্বপূর্ণ ঘটনার নীরব সাক্ষী।\nপৃথিবীব্যাপী মুসলিমগণ ইসলামের পবিত্র দিনসমূহ উদযাপনের জন্য ও তাদের গুরুত্বপূর্ণ ইবাদত বন্দেগি ও বিভিন্ন বিধি-নিষেধ-এ এই বর্ষপঞ্জি অনুসরণ করে পালন করেন।\nযার সঙ্গে জড়িত আছে বিশ্বমানবতার মুক্তিদূত রাসূল সাল্লাল্লাহু আলাইহি ওয়াসাল্লামের প্রিয় জন্মভূমি মক্কা ত্যাগ করে মদিনায় গমনের ঐতিহাসিক ঘটনা। প্রিয় নবী হজরত মুহম্মদ (সা.) তাঁর জন্মভূমি মক্কা ত্যাগ করার ঘটনাকে ইসলামে ‘হিজরত’ আখ্যা দেয়া হয়।\nমানুষ তাদের প্রয়োজনে, বিভিন্ন কাজের সুবিধার্থে দিন-তারিখ ঠিক রাখতে কোনো না কোনো বর্ষপঞ্জি ব্যবহার করে থাকে। আমাদের দেশে সাধারণ তিনটি ক্যালেন্ডার ব্যবহার করা হয়। সেগুলো হলো- বাংলা, ইংরেজি ও হিজরি সন। এর মধ্যে হিজরি সনের সম্পর্ক চন্দ্রের সঙ্গে।\nবিশ্বের প্রায় দেড়শ' কোটি মুসলমান এই সন ব্যবহার করে থাকেন। হিজরি সন প্রচলন হয় ইসলামের দ্বিতীয় খলিফা হজরত ওমরের (রা.) খিলাফতকালে।\nমুসলমানদের কাছে হিজরি সন গুরুত্ব হওয়ার কারণ হলো, মুসলিম বিশ্বে চাঁদের হিসাবে অনেক ইবাদত-বন্দেগি, আমল-অনুশাসন পালিত হওয়ায় হিজরি সনের পবিত্র মাহাত্ম্য ও প্রাচুর্য প্রত্যেক মুসলিমের অন্তরজুড়ে সমানভাবে বিশেষ মর্যাদায় সমাসীন হয়েছে।\nহিজরি সনের মাসগুলো হলো- মহররম, সফর, রবিউল আউয়াল, রবিউস সানি, জমাদিউল আউয়াল, জমাদিউস সানি, রজব, শাবান, রমজান, শাওয়াল, জিলকদ, জিলহজ।\nহিজরি সনের প্রচলন:\nপ্রাচীনকাল থেকে আরব দেশে চাঁদের হিসাবে মাস গণনা করার রেওয়াজ চালু ছিল। মাসের গণনা আরবদের মাঝে থাকলেও সাল বা বর্ষ গণনার রীতি তাদের মধ্যে ছিল না। আরব দেশে প্রাচীনকালে ১২টি মাসের মধ্যে সফরে আউয়াল, রজব, জিলকদ, জিলহজ এই চারটি মাসকে বলা হতো আল মহররম অর্থাৎ অলঙ্ঘনীয় পবিত্র। এ চারটি মাসে সব ধরনের যুদ্ধবিগ্রহ, ঝগড়া-ফ্যাসাদ, মারামারি-খুনাখুনি থেকে তারা বিরত থাকত। পরবর্তীকালে আরবি মাসগুলোর প্রথম মাস সফরে আউয়ালকে মহররম নামকরণ করা হয়।\nহিজরি সনের প্রবর্তন করেন ইসলামের দ্বিতীয় খলিফা হজরত ওমর ইবনুল খাত্তাব (রা.)। তিনি ৬৩৪ খ্রিস্টাব্দে খিলাফতের দায়িত্বভার গ্রহণ করে একে একে যেমন ইসলামের বিজয় পতাকা তদানীন্তন পৃথিবীর বৃহৎ এলাকাজুড়ে উড্ডীন করেন; তেমনি বহু সংস্কারমূলক কাজ করে ইতিহাস সৃষ্টি করেন তিনি।\nহিজরি সন তার এক অমর কীর্তি। আর এই হিজরি সনের সঙ্গে জড়িয়ে রয়েছে প্রিয় নবী হজরত মুহাম্মদের (সা.) মক্কা থেকে মদিনায় হিজরত করার সেই ঐতিহাসিক স্মৃতি।\nহজরত ওমর (রা.) খিলাফতের দায়িত্বভার গ্রহণ করে লক্ষ্য করলেন যে, সরকারি নথিপত্রে তারিখ লিখতে শুধু মাসের নাম লেখা হয়। ফলে বোঝা যায় না যে এই মাস কোন বছরের। আর নিজস্ব সাল না থাকার কারণে শুধু মাসের নাম উল্লেখ করা ছাড়া কোনো বিকল্প পথ ছিল না। যথাযথভাবে তারিখ না লেখার কারণে বহু জটিলতা ও বিভ্রান্তির সৃষ্টি হতে থাকে। বিশেষ করে বিভিন্ন প্রদেশের শাসনকর্তাদের কাছে পত্রাদি ও ফরমানাদিতে শুধু মাসের উল্লেখ থাকায় কোন বছরের মাস তা নির্ধারণ নিয়ে ভুল বোঝাবুঝির সৃষ্টি হয়।\nএ ব্যাপারে সাহাবি হজরত আবু মুসা আশয়ারি (রা.) কর্তৃক খলিফা ওমরের (রা.) দৃষ্টি আকর্ষণ করলে তিনি একটি নিজস্ব সাল উদ্ভাবনের প্রয়োজনীয়তা ভীষণভাবে অনুধাবন করলেন। তিনি হজরত উসমান (রা.) ও হজরত আলী (রা.)সহ বিশিষ্ট কয়েকজন সাহাবির কাছে নতুন সনের ব্যাপারে পরামর্শ চাইলেন। হজরত আলীর (রা.) পরামর্শে হিজরতের বছরকে নতুন সন গণনার শুরু ধরে হিজরি সন প্রবর্তিত হয়।\nপ্রিয় নবী হজরত মুহাম্মদ (সা.) হিজরত করেন ৬২২ খ্রিস্টাব্দের ১২ রবিউল আউয়াল। হিজরতের ঘটনা রবিউল আউয়াল মাসে ঘটলেও আরবের প্রচলিত মাস গণনার প্রথম মাস সফরে আউয়াল বা মহররমের ১ তারিখকেই হিজরি সনের শুরু হিসেবে স্থির করে এই নতুন সনের প্রবর্তন ঘোষণা করা হয়।\nবাংলাদেশে হিজরি সনের প্রচলন:\n৬৩৮ খ্রিস্টাব্দে হজরত ওমর রাদিয়াল্লাহু আনহু কর্তৃক হিজরি সন প্রবর্তিত হওয়ার এক বছর পরই আরব বণিকদের আগমনের মাধ্যমে ভারতীয় উপমহদেশে ইসলামের প্রচার-প্রসার ও হিজরি সনের প্রচলন শুরু হয়।\nপরবর্তীতে ৫৯৮ হিজরি মোতাবেক ১২০৯ খ্রিস্টাব্দে ইখতিয়ার উদ্দীন মুহাম্মদ বিন বখতিয়ার খিলজীর বঙ্গবিজয়ের মাধ্যমে বাংলার জমিনে মুসলিম শাসনের ইতিহাস সূচিত হয়।\nএর ফলে হিজরি সন রাষ্ট্রীয় মর্যাদা লাভের মাধ্যমে জাতীয় সন গণনায় পরিণত হয়। সন গণনায় ৫৫০ বছর রাষ্ট্রীয়ভাবে কার্যকর থাকার পর ১৭৫৭ খ্রিস্টাব্দের ২৩ জুন পলাশীর যুদ্ধের পরাজয়ের মধ্যমে হিজরি সনের রাষ্ট্রীয় মর্যাদার অবসান হয়।\nপ্রতিটি নতুন চন্দ্র গণনায় বরকতের দোয়া:\nপ্রতিটি নতুন হিজরীবর্ষ যেমন গোটা মুসলিম জাতিকে দ্বীনের জন্য ত্যাগের কথা স্মরণ করিয়ে দেয়। বিগত বছরে দ্বীনি কাজের হিসাব-নিকাষ এবং আগামী বছরের নতুন উদ্যমে দ্বীন ও ঈমানি কাজ আঞ্জামে ঈমানের মজবুতি গঠনেরও তাগিদ দেয়।\nএ ধারবাহিকতা বজায় থাকে প্রতিটি নতুন চাঁদে নতুন মাসে। এ কারণেই প্রিয়নবী সাল্লাল্লাহু আলাইহি ওয়াসাল্লাম মুসলিম উম্মাহকে প্রতিটি নতুন চাঁদ দেখার সময় দোয়া পড়ার তাগিদ দিয়েছেন।\nদোয়া: ‘আল্লাহুম্মা আহিল্লাহু আলাইনিা বিলইউমনি ওয়াল ঈমানি ওয়াস সালামাতি ওয়াল ইসলামি রাব্বি ওয়া রাব্বুকাল্লাহ।’\nঅর্থ: ‘হে আল্লাহ! আপনি এই চাঁদকে আমাদের সৌভাগ্য, ঈমান, শান্তি ও ইসলামের জন্য ওঠান। আমার ও তোমার রব হলেন আল্লাহ।’ (মুসনাদে আহমদ)\nমুসলিম উম্মাহর জন্য চন্দ্র মাসের হিসাব রাখা ফরজে কেফায়া। প্রিয়নবী (সা.) ও খোলাফায়ে রাশেদার সুন্নাত। যার অনুসরণ, অনুকরণ করা মুসলিম উম্মাহর জন্য পূন্যময় ও কল্যাণকর আমল।\nআরো পড়ুন>>> বিপদ-আপদ থেকে রক্ষা পাওয়ার ৫ দোয়া\nএকুশের চেতনা ও ইসলামে মাতৃভাষার গুরুত্ব\nশিয়া সুন্নী দ্বন্দ্বের আদ্যোপান্ত\nযে আয়াত জীবনকে পরিবর্তন করে দেবে!


গতকাল কোন পথে আঘাত হানল আমফান ? জানাল মৌসম ভবন How amphan Cyclone hits in bengal IMD reports | national - News18 Bangla, Today's Latest Bengali News\nগতকাল কোন পথে আঘাত হানল আমফান ? জানাল মৌসম ভবন\nআমফান ! এক ভয়ঙ্কর রাতের নাম৷ আমফান এক ভয়াবহ দিনের নাম ৷ আমফান এক তাণ্ডব, তছনছের নাম ৷ এমন ভয়ঙ্কর ঘূর্ণিঝড় এর আগে দেখেনি কলকাতাসহ হাওড়া, দক্ষিণ চব্বিশ পরগণা৷ আমফানের ফলে তছনছ হয়ে এ রাজ্যের বহু জেলা ৷\nLast Updated: May 21, 2020, 5:52 PM IST\n#নয়াদিল্লি: আমফান ! এক ভয়ঙ্কর রাতের নাম৷ আমফান এক ভয়াবহ দিনের নাম ৷ আমফান এক তাণ্ডব, তছনছের নাম ৷ এমন ভয়ঙ্কর ঘূর্ণিঝড় এর আগে দেখেনি কলকাতাসহ হাওড়া, দক্ষিণ চব্বিশ পরগণা ৷ আমফানের ফলে তছনছ হয়ে এ রাজ্যের বহু জেলা ৷ প্রাণ গেছে বহুমানুষের, বাড়ি ভেঙে বহু মানুষ গৃহহীন !\nসম্প্রতি দিল্লির মৌসম ভবন জানিয়ে দিল ঠিক কীভাবে, কোনপথে এবং কত গতিবেগে গতকাল আছড়ে পড়েছিল আমফান ৷ মৌসম ভবনের দেওয়া তথ্য অনুযায়ী, গতকাল দুপুর ৩.৩০ টে থেকে সাড়ে ৫ টার মধ্যে সুন্দরবনের ওপর দিয়ে ঘূর্ণি ঝড়ের বেগ ছিল ১৮৫ কিমি প্রতিঘণ্টা ৷ সঙ্গে ১৫৫ থেকে ১৬৫ কিমি বেগে ঝোড়ো হাওয়া বয়ে যায় ৷ অন্যদিকে বিকেল ৫ টা নাগাদ কলকাতা, দমদমে ঝোড়ো হাওয়া শুরু হয়, যার গতিবেগ ছিল ১৩০ কিমি প্রতিঘণ্টায় ৷ ঝোড়ো হাওয়ার দাপট কলকাতায় চলতে থাকে ৫ টা থেকে ৯ টা পর্যন্ত ৷ যা কিনা পরের দিকে ধীরে ধীরে সরে যায় রাজ্যের উত্তরপূর্ব প্রান্তে ৷\nFirst published: May 21, 2020, 5:52 PM IST


প্রকাশিত: ১৫:৩৪ ২৩ অক্টোবর ২০১৯\nনাটোর সদর-২ আসনের এমপি শফিকুল ইসলাম শিমুল বলেছেন, আওয়ামী লীগের উপজেলা, পৌরসভা, ইউপির কমিটি গঠিত হবে। এতে আসন্ন কাউন্সিল সম্পূর্ণ স্বচ্ছতা ও গণতান্ত্রিকভাবে হবে। কমিটিতে কোনো সন্ত্রাস, চাঁদাবাজ, দুর্নীতিবাজ ও মাদকসেবীকে স্থান দেয়া হবে না। দলকে সুসংগঠিত ও শেখ হাসিনার হাতকে শক্তিশালী করতে ক্লিন ইমেজের ব্যক্তিকে প্রাধান্য দেয়া হবে।\nবুধবার দুপুরে নলডাঙ্গা সরকারি স্কুল মাঠে নলডাঙ্গা পৌর আওয়ামী লীগের ত্রি-বার্ষিক সম্মেলনে প্রধান অতিথির বক্তব্যে তিনি এসব কথা বলেন।\nনলডাঙ্গা পৌর আওয়ামী লীগের সভাপতি মো আইয়ুব আলী মণ্ডলের সভাপতিত্বে সম্মেলনে আরো বক্তব্য রাখেন, জেলা আওয়ামী লীগের সহ-সভাপতি অ্যাডভোকেট সিরাজুল ইসলাম, জেলা আওয়ামী লীগের যুগ্ম সাধারণ সম্পাদক সৈয়দ মোর্তুজা আলী বাবলু, জেলা দফতর সম্পাদক দিলীপ কুমার দাস।\nএ সময় আরো উপস্থিত ছিলেন জেলা আওয়ামী লীগ সাংগঠনিক সম্পাদক অ্যাডভোকেট মালেক শেখ, জেলা উপ-দফতর সম্পদক প্রভাষক মো. আকরামুল হোসেন, নলডাঙ্গার আওয়ামী লীগ সভাপতি ইয়াকুব আলী মণ্ডল, উপজেলা আওয়ামী লীগের সাধারণ সাধারণ সম্পাদক অধ্যাপক ফিরোজ, উপজেলা চেয়ারম্যান মো. আসাদুজ্জামান আসাদ, উপজেলা ভাইস চেয়ারম্যান আব্দুল আলীম, জেলা পরিষদ সদস্য রইস উদ্দিন রুবেলসহ প্রমুখ।


1. সারা দিন ধরে আমার শক্তির স্তর আরও স্থিতিশীল থাকে।\n2. আমি ভাল ক্ষুধা নিয়ন্ত্রণ অভিজ্ঞতা।\n৩. এটি আমাকে পাতলা রাখে।\n৪. আমি সকালে মানসিকভাবে তীক্ষ্ণ\n৫. আমার কম চিনির আকাঙ্ক্ষা রয়েছে।\nবিরতিহীন রোজার একটি জনপ্রিয় রূপ নাস্তা বাদ দেওয়া এমন একটি অভ্যাস যা আমি বিশ্বাস করি যে বেশিরভাগ লোকেরা এতে প্রচুর উপকৃত হতে পারে। আমার অভিজ্ঞতায়, প্রাতঃরাশ হ'ল দিনের সবচেয়ে গুরুত্বপূর্ণ খাবার\nগণ্ডগোল না। আমি আবিষ্কার করেছি যে সকালে আমি যা খেয়ে থাকি (বা না খাই) তার কীভাবে আমি সারা দিন ধরে ভাবছি এবং অনুভব করি তার উপর বিরাট প্রভাব ফেলে।\nযখন আমি কিছু লোকের কাছে প্রাতঃরাশটি এড়িয়ে যাওয়ার পরামর্শ দিই, তখন সাধারণত আমার একই তিনটি কারণে দেখা হয় এটি খারাপ ধারণা হতে পারে:\nকারণ # 1: "আপনি অনাহারে থাকবেন!" সত্য নয়। প্রায় এক সপ্তাহ সময়কাল আসবে যখন আপনি ঘুম থেকে ওঠার কিছুক্ষণ পরেই ক্ষুধার্ত যন্ত্রণা অনুভব করতে পারেন, তবে এটি রোধ করার একটি উপায় রয়েছে। আপনার সকালের কফি বা চাতে নারকেল তেল বা ভারী ক্রিম যুক্ত করা আপনার ক্ষুধা হ্রাস করার একটি দুর্দান্ত উপায় যখন এখনও আপনার শরীরকে শক্তির জন্য ফ্যাট পোড়াতে প্রশিক্ষণ দেয়।\nআপনার দেহটি অভিযোজিত হওয়ার পরে, এটি শক্তির জন্য নিজের শরীরের মেদ আরও দক্ষতার সাথে পোড়াতে সক্ষম হবে এবং আপনি ক্ষুধা ছাড়ানোর জন্য নিয়ন্ত্রণের স্তরে আপনি অবাক হয়ে যাবেন।\nকারণ # 2: "আপনি মাইক্রোনিউট্রিয়েন্টদের হাতছাড়া করবেন” "অগত্যা নয়। আপনি দিনের পরের দিকে সকালে সাধারণত যা খাবেন তা আপনি এখনও খেতে পারেন। আমি সাধারণত একটি বড় মধ্যাহ্নভোজ এবং একটি বড় রাতের খাবার খেয়ে থাকি, যা সকালের নাস্তায় আমি যে কোনও মাইক্রোনিউট্রেন্ট বা ক্যালোরি মিস করে না তার জন্য তৈরি করে।\nকারণ # 3: "প্রাতঃরাশ হ'ল দিনের সবচেয়ে গুরুত্বপূর্ণ খাবার” "এই বক্তব্যটি সত্যই প্রসঙ্গে নির্ভর করে। আমার মতে, আপনি প্রাতঃরাশ খাওয়া উচিত কেবলমাত্র তিনটি কারণ: আপনার খুব শারীরিক দাবিতে চাকরী রয়েছে, আপনার রক্তে শর্করার সমস্যা রয়েছে, বা আপনি একটি বৃদ্ধ শিশু growing আপনি যদি এই বিভাগগুলিতে না পড়ে থাকেন তবে আমি বিশ্বাস করি আপনি প্রাতঃরাশের কাজটি বাদ দিয়ে আরও অনেক বেশি উপকার পাবেন experience\nসুতরাং, এখন আমার এই উপায়গুলি অচল হয়ে গেছে, আসুন আমি কেন প্রতিদিন নাস্তা বাদ দিতে পছন্দ করি তা নিয়ে আসি:\nমাঝে মাঝে উপবাসের অনুশীলন করে, আমি আমার দেহকে শক্তির জন্য তার নিজের শরীরের মেদ পোড়াতে প্রশিক্ষণ দিচ্ছি। এই ক্ষমতা রাখার ফলে সারা দিন ধরে আমার শক্তির মাত্রা আরও স্থিতিশীল থাকে কারণ এখন আমার শরীর জ্বালানীর খাবারের উপর পুরোপুরি নির্ভরশীল নয়। যখন খাবার পাওয়া যায় না তখন এটির একটি গৌণ উত্স রয়েছে।\nআমি বলবো প্রাতঃরাশের এড়িয়ে যাওয়ার সর্বাধিক গভীর সুবিধাগুলির মধ্যে একটি হ'ল ক্ষুধা নিয়ন্ত্রণ। আমি যখন জেগে উঠি তখন আমি কোনওভাবেই ক্ষুধার্ত হই না, আমি খাবারও চাই না। আমি সাধারণত দুপুরের দিকে না খেয়ে থাকি এবং কিছু দিন আমি দুপুর ২ টা না খেয়ে থাকতে পারি না কারণ আমি নিজেকে না খেতে বাধ্য করছি তা নয়, কারণ আমি খিদে পেয়েছি না। আমি কখনও খাবারের জন্য ক্ষুধা বোধ করি না। একটি প্রচলিত দৃশ্য যা প্রচুর লোকেরা প্রতিদিনের ভিত্তিতে অভিজ্ঞতা লাভ করে তা এত ক্ষুধার্ত হয়ে ওঠে যে তারা রাগান্বিত হয়, যেমন "হ্যাংরি"। প্রাতঃরাশ এড়িয়ে, আমি আমার "হ্যাংরি" হওয়ার সম্ভাবনাগুলিকে মারাত্মকভাবে হ্রাস করেছি।\nপ্রাতঃরাশ এড়িয়ে, আমি আমার দেহের প্রাকৃতিক উপবাসের অবস্থা বিকাল পর্যন্ত দীর্ঘায়িত করার অনুমতি দিই। এই দ্রুত দীর্ঘায়িত করার মাধ্যমে, আমি শূন্য ক্ষুধা যন্ত্রণার সময় শরীরের আরও বেশি মেদ পোড়াতে দিয়েছি।\nখাদ্য হজম করা একটি অত্যন্ত শ্রমসাধ্য প্রক্রিয়া যার জন্য শরীরের দ্বারা অনেক মনোযোগ প্রয়োজন। প্রাতঃরাশ এড়িয়ে, আমি মানসিক মনোযোগ এবং সৃজনশীলতার জন্য আরও মনোযোগ ব্যবহার করার অনুমতি দেব। উদাহরণস্বরূপ, আমার সমস্ত সৃজনশীল লিখন সকালে খালি পেট এবং একটি কফিতে করা হয়।\nকিছু খারাপ খাবার খেতে হবে যা সকালে আপনাকে দেওয়া হয়। কোনও না কোনও সংস্থাগুলি আমাদের বোঝাতে পেরেছেন যে প্রাতঃরাশের জন্য মিষ্টি খাওয়া ভাল ধারণা। আমি যখন কফি শপগুলিতে যাই, আমি যা দেখি তা হ'ল চিনি-গ্লাসযুক্ত মাফিনস, ডোনাটস, কলা রুটি, কুকিজ এবং বিস্তৃত কফি পানীয় যাতে সোডা বোতলের চেয়ে চিনি বেশি থাকে।\nপ্রাতঃরাশ দূর করে, আমি আর সকালে ক্ষুধার্ত বোধ করি না এবং আমি morningসব মিষ্টিজাতীয় আচরণের প্রলোভনে নিজেকে ডুবিয়েই আমার সকাল কফি পেতে সক্ষম হয়েছি। এই ট্রিটগুলি এড়িয়ে, আমি সারা দিন ধরে চিনির আকাঙ্ক্ষায় একটি উল্লেখযোগ্য হ্রাস লক্ষ্য করি।\nআমি লক্ষ্য করেছি যে শক্তির জন্য খাদ্যের উপর সম্পূর্ণ নির্ভরশীল হওয়া এবং ক্ষুধা নিবারণের জন্য ক্রমাগত আচরণ করা খুব সীমাবদ্ধ বোধ করতে পারে। যাইহোক, যখন আমি প্রাতঃরাশটি এড়ানো শুরু করেছিলাম এবং আমার শরীর এই রুটিনের সাথে খাপ খাইয়ে নিয়েছিল তখন আমাকে আর তীব্র ক্ষুধা, খাদ্যের অভ্যাস বা শক্তিতে ডুবে থাকতে হয় নি। এটি আমার জন্য খুব মুক্ত করার অভিজ্ঞতা এবং আমি এই স্টাইলের খাওয়ার সাথে পরীক্ষার সুপারিশ করব।\n4 "ডায়েট ফুডস" যা আপনাকে ওজন বাড়িয়ে তুলতে পারে\nআপনার ডায়েটে এই এক পরিবর্তন আপনাকে ওজন কমাতে সহায়তা করতে পারে (ভাল জন্য)\nছবিটি আই স্টকের সৌজন্যে\n15-মিনিট নিরাময় খাবার: ভুনা টমেটো দিয়ে ছোলা প্যানকেকস\nএই9অত্যাবশ্যক তেলগুলি দিয়ে আপনার অনাক্রম্যতা প্রাকৃতিক উপায়ে উত্সাহ দিন\n5 যদি আপনার হরমোনজনিত ভারসাম্যহীন থাকে তবে আপনার স্বাস্থ্যকর খাবারগুলি এড়ানো উচিত\nআজ রাতের অমাবস্যা আপনার গ্রীষ্মের জন্য পর্যায়টি স্থাপন করবে। এটি কীভাবে রিং করা যায় তা এখানে


পবিপ্রবি ক্যাম্পাসে অসামাজিক কর্মকান্ড! । বরিশালটাইমস\n৭ ঘণ্টা আগের আপডেট সকাল ৫:১২ ; রবিবার ; মে ২২, ২০২২\nপবিপ্রবি ক্যাম্পাসে অসামাজিক কর্মকান্ড!\n৪:২৬ অপরাহ্ণ, অক্টোবর ৩১, ২০১৬\nপটুয়াখালি: পটুয়াখালী বিজ্ঞান ও প্রযুক্তি বিশ্ববিদ্যালয় (পবিপ্রবি) এলাকায় দিন দিন বহিরাগতদের উৎপাত বেড়েই চলেছে। বিভিন্ন সময় ক্যাম্পাসে নিরিবিলি স্থানে তারা মেতে উঠেছেন অসামাজিক কর্মককান্ডে। আর এসব ঘটনায় বিব্রত ও একই সাথে ক্ষিপ্ত বিশ্ববিদ্যালয়ের শিক্ষক-শিক্ষার্থীরা। পবিপ্রবি’র শিক্ষার্থী ও অন্যান্যদের ফেইসবুকেও এনিয়ে চলছে আলোচনা ও সমালোচনার ঝড়।\nসম্প্রতি ফজিলাতুন্নেসা মুজিব হলের এক বিতর্কিত ছাত্রলীগ নেত্রীর সাথে তার বহিরাগত কথিত প্রেমিকের অন্তরঙ্গ ছবি ওই প্রেমিক যুগল নিজেরা সামাজিক যোগাযোগ মাধ্যম ফেইসবুকে আপলোড করলে তা ভাইরাল হয়ে ওঠে। ফেইসবুকে এ ঘটনার পক্ষে বিপক্ষে দেখা যায় নানা মতামত। দাবি উঠেছে ক্যাম্পাসে সংগঠিত এসব ঘটনার সুষ্ঠু প্রতিকার এবং প্রশাসনের বিশেষ নজরদারির। শিক্ষার্থীদের সঙ্গে কথা বলে জানা যায়,বিকেল থেকে বিশ্ববিদ্যালয়ের প্রশাসনিক ভবন সংলগ্ন এলাকা,লাইব্রেরী ও ছাত্রী হলের সামনে চলে অসামাজিক কর্মকান্ড। বেড়ে যায় বহিরাগতদের আনাগোনা। তাদের অনেকে বিশ্ববিদ্যালয় শিক্ষার্থীদের সাথে অভিসারে লিপ্ত হন বলে অভিযোগ পাওয়া গেছে।\nআর এতে পুরো ক্যাম্পাস যেন পরিণত হয় রোমান্স এলাকায়। কপোত-কপোতিরা পাশাপাশি বসে মেতে উঠে অসামাজিক কর্মকান্ডে। আর এসব অন্তরঙ্গ দৃশ্য মোবাইল ও ক্যামেরায় ধারণ করা হয়। পরে তা ছড়িয়ে পড়ে বিভিন্ন সামাজিক যোগাযোগ মাধ্যমে। কিছুদিন পূর্বে কয়েকজন কপোত-কপোতিদের অন্তরঙ্গতায় বিব্রত হয়ে শিক্ষকরা ওই প্রেমিক যুগলদের ডেকে তাদের শাসিয়েছেন বলে জানা গেছে। সে যাত্রায় ওই কপোত-কপোতিদের অভিভাবকদেরকেও বিষয়টি সস্পর্কে অবহিত করা হয় প্রশাসনের পক্ষ থেকে। দুই জন অভিভাবক এ ব্যাপারে ক্যাম্পাসে গিয়ে শিক্ষকদের সাথে কথা বলেন। একাধিক অভিভাবক মোবাইলে শিক্ষকদের সাথে যোগাযোগ করেন।\nওই সময় বিশ্ববিদ্যালয় প্রশাসনের কঠোর অবস্থান দেখে কপোত-কপোতিরা কৌশল পরিবর্তন করে ছাত্রী হলের সামনে আড্ডা অনেকটা দিয়েছিলেন। কিন্তু সম্প্রতি ক্যাম্পাসে রোমান্সের নামে নোংরামী অনেকটা বেড়ে গেছে বলে একাধিক শিক্ষার্থীদের অভিযোগ। এমনকি বিশ্ববিদ্যালয়ের সীমানা সংলগ্ন এলাকায় কপোত-কপোতির অন্তরঙ্গতা দেখে ক্যাম্পাসের বাইরের রাস্তা দিয়ে চলাচলকারী পথচারীরাও বিব্রত হচ্ছেন। এমন অভিযোগ এলাকাবাসীর। এক ছাত্রী অভিযোগ করে বলেন,বহিরাগতদের অসামাজিক কর্মকান্ডের ফলে অবস্থা এমন হয়েছে,নিজের বাবাকে ক্যাম্পাসে নিয়ে আসতে পারি না।\nআমার হলের সামনে নিয়ে যেতে পারি না। অপরদিকে ক্যাম্পাসের বিভিন্ন স্থানে সন্ধ্যার পর মাদকের আড্ডা বসছে নিয়মিত। এসব মাদক আসছে বহিরাগতদের হাত থেকে। তাদের মাধ্যমে পৌছে যাচ্ছে আবাসিক হল গুলোতে। এমনকি আবাসিক হল গুলোতে ওই বহিরাগতরা নিয়মিত অবস্থান করেন বলে জানা গেছে। কিন্তু বহিরাগত অবাধ বিচরণ ঠেকাতে তেমন কোন পদক্ষেপ নেই বিশ্ববিদ্যালয় প্রশাসনের।\nঅনুসন্ধানে জানা গেছে, জুয়েল তরফদার(২৯) নামে এক বহিরাগত এই মাদক ব্যবসা নিয়ন্ত্রণ করছেন। খুলনার ছেলে জুয়েল তরফদার প্রায়শই মাদকের চালান নিয়ে ক্যাম্পাসে আসেন। তিনি এক হল নেত্রীর ছত্রছায়ায় বিশ্ববিদ্যালয়ের আবাসিক হলে অবস্থান করে মাদক ব্যবসা পরিচালনা করেন। একটি অসমর্থিত সূত্র জানায়,মাদক ব্যবসার পাশাপাশি কথিত ওই ছাত্রলীগ নেত্রীর সাথে রোমান্স করতে জুয়েল ক্যাম্পাসে আসেন। সূত্র জানায়,জুয়েল তরফদারকে বরিশালের বিভিন্ন এলাকায় প্রায়ই দেখা যেত মাদকসেবীদের সাথে। খুলনার ছেলে জুয়েলের ওই সব এলাকায় সন্দেহজনক গতিবিধির ব্যাপারে স্থানীয়দের পক্ষ থেকে আইন-শৃঙ্খলা বাহিনীকে অবহিত করা হলে জুয়েল কিছুদিন গা-ঢাকা দিয়েছিল। বিশ্ববিদ্যালয়ের প্রক্টর প্রফেসর ড. পূর্ণেন্দু বিশ্বাস বলেন, আমাদের লোকবল সংকট রয়েছে।\nকিন্তু তারপরও আমরা চেষ্টা করছি বহিরাগতদের ব্যাপারে ব্যবস্থা নিতে। বিশ্ববিদ্যালয়ের প্রবেশমুখ গুলোতে নিরাপত্তা ব্যবস্থা জোরদার করা হয়েছে। তারা যেন অপ্রীতিকর ঘটনা না ঘটাতে পারে সে ব্যাপারে প্রশাসন সব ধরনের ব্যবস্থা নেবে। তিনি আরো বলেন, আবাসিক হলে যদি কোন বহিরাগত অবস্থান করেন,তবে সংশ্লিষ্ট হল প্রভোস্টরা ব্যবস্থা নিবেন। এটা তাদের দায়িত্ব।\nখবর বিজ্ঞপ্তি, পটুয়াখালি, স্পটলাইট


Bhangor: অলীক-শর্মিষ্ঠা ছাড়াই সভায় ভিড় যথেষ্ট - meeting at bhangor for protest against power grid project. | Eisamay\nmeeting at bhangor for protest against power grid project.\nঅলীক-শর্মিষ্ঠা ছাড়াই সভায় ভিড় যথেষ্ট\nEiSamay.Com | Updated: 13 Feb 2017, 07:43:00 AM\nনেতৃত্ব দেওয়া প্রধান দু’জন না -থাকলেও যে সভা করা যায় , সেটাই দেখাল ভাঙড়৷\nভাঙড়ে পাওয়ার গ্রিড আন্দোলনের প্রধান মুখ শর্মিষ্ঠা চৌধুরী আলিপুর জেলে৷ কমিটির মুখপাত্র অলীক চক্রবর্তী কোথায় , তা নিয়ে মুখে কুলুপ এঁটেছেন কমিটির নেতারা৷ শর্মিষ্ঠার গ্রেপ্তারির পর দু’বার জনসমক্ষে এসে মিনিট পনেরোর সাংবাদিক বৈঠক করে ‘উধাও ’ হয়ে গিয়েছেন অলীক৷ নেতৃত্ব দেওয়া প্রধান দু’জন না -থাকলেও যে সভা করা যায় , সেটাই দেখাল ভাঙড়৷ রবিবার বিকালে বিভিন্ন রাজনৈতিক দলের নেতা , গণসংগঠন ও গণ আন্দোলনের পরিচিত মুখদের নিয়ে নতুনহাটের তপোবনে বড় জনসভা করল জমি জীবিকা বাস্ত্ততন্ত্র ও পরিবেশ রক্ষা কমিটি৷ সেখানে বার্তা দেওয়া হয় , দু’চারজন নেতাকে গ্রেপ্তার করলেও আন্দোলন থামবে না বরং তা মহীরূহের আকার ধারণ করবে৷ ঘোষণা করা হয়েছে , মার্চ মাসের প্রথম সপ্তাহে এই মাঠেই বিশিষ্ট আইনজীবী ও এলাকার বাসিন্দাদের নিয়ে জনশুনানি করবে কমিটি ও ভাঙড় সংহতি মঞ্চ৷\n২৩ জানুয়ারি অলীক -শর্মিষ্ঠার নেতৃত্বে এই তপোবনের মাঠে সভা করেছিলেন কমিটি৷ সেদিন হাজার তিনেক গ্রামবাসী হাজির হয়েছিলেন৷ তখনও অবরোধ চলছিল হাড়োয়া রোডের চার -পাঁচ কিমি অঞ্চল জুড়ে৷ পুলিশের ঢোকা নিষেধ ছিল৷ এখন পরিস্থিতি পাল্টেছে৷ মূল নেতারা অন্তরালে , ১৩ জনকে গ্রেপ্তার করা হয়েছে৷ তারপরও পাঁচ থেকে ছ’হাজার মানুষ গ্রাম উজাড় করে এসেছিলেন এ দিনের সভায়৷ গাজিপুর , খামারআইট , পদ্মপুকুর থেকে হাজার হাজার মহিলা প্ল্যাকার্ড, ফেস্টুন , ব্যানার হাতে ‘পাওয়ার গ্রিড দূর হঠো ’ স্লোগান দিতে দিতে সভাস্থলে এসেছেন৷ মাছিভাঙা , বগডোবা , পানাপুকুর গ্রামের সাধারণ মানুষ মেঠো পথ , ভেড়ির আল ধরে এসেছিলেন মাঠ ভরাতে৷\nমঞ্চে ছিলেন কংগ্রেসের দুই বিধায়ক মিলটন রশিদ , কাজি আব্দুল রহিম (দিলু), প্রদেশ কংগ্রেসের সাধারণ সম্পাদক কৃষ্ণা দেবনাথ , বাম নেতা তথা আইনজীবী বিকাশরঞ্জন ভট্টাচার্য, সুজন চক্রবর্তী , এসইউসি নেতা তরুণ নস্কর , কামদুনি আন্দোলনের মুখ মৌসুমি কয়াল প্রমুখ৷ এ ছাড়া ওয়েলফেয়ার পার্টি, সেভ ডেমোক্রেসি , আক্রান্ত আমরা , ভাঙড় সংহতি মঞ্চের সদস্যরাও ছিলেন৷ চিত্র পরিচালক অরুণাভ গঙ্গোপাধ্যায় সভা থেকে জানালেন , তিনি ভাঙড় আন্দোলনের উপরে একটি তথ্যচিত্র নির্মাণ করছেন৷ গ্রামের আহত ও অসুস্থদের জন্য সভাস্থলে একটি মেডিক্যাল ক্যাম্পও খোলা হয়েছিল৷\nআইনজীবী বিকাশরঞ্জন ভট্টাচার্য বলেন , ‘ভোটের আগে দু’টাকা কেজি চাল কিংবা একটা সাইকেল দিয়ে ক্ষোভ প্রশমন করা যাবে না৷ পাওয়ার গ্রিডের লাভ -ক্ষতি বোঝানোর দায়িত্ব সরকারের৷ কেন গুলি চলল , সরকারকে জবাব দিতে হবে৷ ’ শাসকদলকে নিশানা করে সুজন চক্রবর্তী বলেন , ‘ভাঙড়ের মানুষ উন্নয়নের বিরুদ্ধে নয় , ভাঙড়ের মানুষ আরাবুলের জমি দখলের বিরুদ্ধে৷ মুখ্যমন্ত্রীর হুমকিতে ভাঙড়ের মানুষ ভুলবে না৷ ’ মিলটন রশিদ বলেন , ‘ভাঙড়ের উন্নয়ন হবে এমন শিল্প চাই এখানে৷ ’\nকামদুনি আন্দোলনের অন্যতম মুখ মৌসুমি কয়াল বলেন , ‘এই সরকার আন্দোলন বন্ধ করার জন্য আমাকে চাকরি , পয়সার টোপ দিয়েছিল৷ আমি বিক্রি হয়নি , মাথা নত করিনি৷ আপনারাও মাথা সোজা রাখুন৷ একটা লাঠি হলে যে কেউ ভেঙে দেবে৷ একজোট হন৷ ’ পরে তিনি গ্রামের মহিলাদের সঙ্গে আলাদা করে কথাও বলেন৷ আন্দোলনকারীরা এখন জেলাশাসক বা মুখ্যমন্ত্রীর দন্তর থেকে লিখিত প্রতিশ্রীতি চাইছেন৷ ১৭ ফেব্রুয়ারি পাওয়ার গ্রিড আন্দোলনে শহিদ দুই গ্রামবাসীর উদ্দেশে মোমবাতি মিছিল এবং ১৯ ফেব্রুয়ারি বড় জনসভার ডাক দিয়েছে কমিটি৷\nঅনূর্র্ধ্ব সতেরো বিশ্বকাপের আগে ঢেলে সাজবে যুবভারতীর চারপাশপরের খবর\nভাঙড় police movement Meeting Bhangor\nWeb Title : meeting at bhangor for protest against power grid project.


প্রকাশিত: ২১:০৬ ৫ ডিসেম্বর ২০১৯ আপডেট: ২১:০৯ ৫ ডিসেম্বর ২০১৯\nসরকারি চাকরি থেকে অবসর গ্রহণ করে পেনশনের সব টাকা ব্যাংকে জমা রেখেছিলেন। জমা রেখেছিলেন মোটা অংকের এফডিআরও। কিন্তু অবলিলায় বিশ্বাস করে ২৫ লাখ টাকা দিয়ে দেন জ্বীনের বাদশাদের। অবশেষে ওই নারী দ্বারস্থ হন রাজধানীর হাতিরঝিল থানায়। মামলা করেন ভুক্তভোগী শাহিনা আক্তার। মামলার তদন্ত করতে গিয়ে সিআইডির একটি টিম ভোলা থেকে জ্বীনের বাদশার ৭ সদস্যকে গ্রেফতার করে।\nবৃহস্পতিবার সন্ধ্যায় সিআইডি কার্যালয়ে সংবাদ সম্মেলনে এসব কথা জানান সিআইডির অর্গানাইজড ক্রাইম বিভা‌গের এসএস মোস্তফা কামাল।\nগ্রেপ্তারকৃতরা হলেন- মো. সুমন ফকির , মো. মুনসুর আহমেদ, মো. হাছনাইন ফকির, মো. হাবিবুল্লাহ, মো. লোকমান ভুইয়া কাজী, মো. রিয়াজ উদ্দিন (বিকাশ এজেন্ট) ও মো. ফজর আলী।\nবিশেষ পুলিশ সুপার মোস্তফা কামাল বলেন, ভুক্তভোগী শাহিনা আক্তার কোন একটি মাধ্যমে জ্বীনের বাদশার নাম্বার পান। যে নাম্বারে ফোন দিলে সব সমস্যার সমাধান করে দেয়া হবে।\nতিনি আগ্রহ নিয়ে ওই নাম্বারে ফোন করেন এবং ফোনে তাকে বলা হয়, আমাদের সেবা নেয়ার আগে দুই হাজার ১০০ টাকা দিয়ে প্রথমে রেজিষ্ট্রেশন করতে হবে।\nশাহিনা আক্তার তাদের কথামতো রেজিস্ট্রেশন করেন। রেজিস্ট্রেশন করার পর জ্বীনের বাদশা টেলিফোনেই হাজির হন। হাজির হওয়ার পরে ভুক্তভোগীর সমস্যার কথা শোনেন এবং প্রতিটি সমস্যা সমাধানের জন্য মোটা অংকের টাকা দাবি করেন।\nতিনি বলেন, টাকা দাবির পর ৭টি বিকাশ নম্বর ভুক্তভোগীকে দেয়া হয়। ৭টি নম্বরে বিকাশের মাধ্যমে ৩ মাসে ভুক্তভোগী ওই নারী ২৫ লাখ টাকা লেনদেন করেন।\n২৫ লাখ টাকা দেয়ার পর আরো টাকা দেয়ার জন্য পাশের বাসার প্রতিবেশীর কাছে টাকা ধার চাইতে গেলে বিষয়টি তখন ওই নারীর ছেলে জানতে পারে।\nএরপর হাতিরঝিল থানায় মামলা করেন। হাতিরঝিল থানার মামলা তদন্ত করে জ্বীনের বাদশার সন্ধায় পাওয়া যায় ভোলা জেলায়। এরপর তাদের গ্রেফতার করা হয়।\nপ্রাথমিকভাবে জ্বীনের বাদশা সেজে টাকা নেয়ার কথা স্বীকার করেছে। এমনকি তাদের চক্রের বড় ভাইয়েরা আছে। তাদেরকেও গ্রেফতার করতে অভিযান চালানো হবে। আমরা বিকাশ স্ট্যাটমেন্ট নিয়ে এসেছি সেখানে দেখা যায় এই নারী ছাড়াও আরো চার পাঁচজনের টাকা নেয়ার তথ্য আমরা পেয়েছি।\nযেহেতু বড় ধরনের লেনদেন হয়েছে সেহেতু বিকাশের কোনো কর্মকর্তা এর সঙ্গে জড়িত কিনা এমন প্রশ্নের জবাবে সিআইডি কর্মকর্তা বলেন, গ্রেফতার সাত জনের মধ্যে একজন বিকাশ এজেন্টের লোকও আছে।\nমোটা অংকের টাকা লেনদেন হওয়াতে বিকাশ তাদের দায় দায়িত্ব এড়াতে পারে না। এর বাইরেও যদি আর কেও জড়িত থাকে তাদের বিরুদ্ধেও আইনানুগ ব্যবস্থা নেয়া হবে।


দেশীয় নোংরা রাজনীতি – ধর্মকারী\nধর্মকারী > Blog > প্রবন্ধ > দেশীয় নোংরা রাজনীতি\nPosted by লিখেছেনঃ নাঈমুল ইসলাম September 17, 2015\nআজকে সকাল পৌনে ৬ টা বা এই সময়ের দিকে লন্ডন হিথ্রো বিমান বন্দরে বাংলাদেশের সাবেক প্রধানমন্ত্রী খালেদা জিয়াকে প্রতিরোধ এবং তাকে কালো পতাকা দেখাবার জন্য যুক্তরাজ্য আওয়ামীলীগ ও তাঁদের নানাবিধ অঙ্গসংগঠনের নানা কর্মী বাহিনী উপস্থিত ছিলেন। তাঁরা (খুব সম্ভবত) টার্মিনাল-৩ এর এরাইভাল গেইটে খুব ভোর থেকে দাঁড়িয়ে ছিলেন শত শত নেতা কর্মীদের নিয়ে। উদ্দেশ্য হচ্ছে খালেদা জিয়া পৌঁছুলে তাকে দুয়ো দিবে, তাকে কালো পতাকা দেখাবে। সোজা বাংলায় শত শত নেতা কর্মী গগন বিদারী চিৎকার করে হাউ কাউ করবে। যুক্তরাজ্য আওয়ামীলীগের নেতা কর্মীরা সেটি করেছেন।\nএই হাউ কাউ করবার জন্য রীতিমত কমিটি গঠন করা হয়েছিলো আগে থেকেই। কে কে যাবে, কার কি রোল, ব্যানার বানানো, পোস্টার বানানো, কালো পতাকা কর্মসূচী এসব সব কিছু করা হয়েছে একেবারে হল ভাড়া করে সভা করে।\nঠিক, একই ভাবে আজ থেকে দুই মাস আগে বাংলাদেশের মাননীয় প্রধানমন্ত্রী শেখ হাসিনা যখন লন্ডন এলেন তখন লন্ডনের হিথ্রো থেকে শুরু করে তিনি যেখানে যেখানে গেছেন সেখানে গিয়ে যুক্তরাজ্য বি এন পি’র নেতা কর্মীরা এইভাবে প্রতিরোধ করেছে, কালো পতাকা দেখিয়েছে এবং সবচাইতে ভয়াবহ যে কাজটি বি এন পি’র কর্মীরা করেছে সেটি হচ্ছে শেখ হাসিনাকে যারা অভ্যর্থনা জানাতে গিয়েছিলেন তাঁদের দিকে বৃষ্টির মত ডিম ছুঁড়েছিলেন।\nযুক্তরাজ্য ছাত্রলীগের সাংগঠনিক সম্পাদক এবং আমাদের গন জাগরন মঞ্চের কর্মী কামরুল হাসান তুষার ভাই একদিন সমাবেশ থেকে এসেছেন আমাদের সাথে দেখা করবার জন্য দেখি উনার পুরো শরীর ডিমের কুসুম আর পিচ্ছিল আঠালো সাদা অংশ দিয়ে ভরপুর। শেখ হাসিনাকে গার্ড দিতে গিয়ে ছাত্রলীগের সবাই ওইদিন বি এন পি’র হাতে নিগৃহীত হয়েছিলেন। ভিকটমদের একজনকে আমি নিজের চোখে দেখেছি, সুতরাং অবিশ্বাসের কোনো কারন নেই।\nতো, ঘটনা এভাবেই চলছে। শেখ হাসিনা আসলে তিনি বিমানবন্দর কিংবা হোটেলে বা কনফারেন্স যেখানেই যান না কেন তাঁকে এইভাবে অপমান করবে বি এন পি। আবার খালেদা জিয়াকে বিমানবন্দর, মিটিং, হোটেল সবখানে অপমান করবে আওয়ামীলীগ। যদিও আওয়ামীলীগ এখন পর্যন্ত ডিম ছোঁড়াছুড়িতে যায়নি। প্রতিবাদ পর্যন্ত রয়েছে।\nসবই বুঝলাম। বুঝলাম যে আমাদের দেশের রুগ্ন, নোংরা রাজনীতি আমরা ইংল্যান্ডে আমদানী করেছি। বুঝলাম পশ্চিমের এই সভ্য, সুন্দর, নিয়মতান্ত্রিক, গোছানো একটা দেশে থেকেও আমাদের অভ্যাস, চিন্তা, মোনোভাব আমরা পাল্টাতে পারিনি। বুঝলাম আমরা হচ্ছি বাংলার আদি ও অকৃত্রিম ঢেঁকি। স্বর্গে গেলেও আমরা ধান ভানি। সবই বুঝলাম।\nকিন্তু, আমরা কি একবার ভাবি এই ইংল্যান্ডের সাধারন মানুষ এইসব দেখে আমাদের নিয়ে কি ভাবে? আমাদের নিয়ে কি ধারনা করে? লন্ডন একটা কসমোপলিটন শহর। বিশ্বের এমন কোনো দেশ নেই, শহর নেই যে দেশ আর শহরের মানুষ লন্ডনে থাকেন না। তাঁরাও তো বিমানবন্দরে যান প্রিয়জনদের রিসিভ করতে, তাঁরাও এই শহরতলীতে যান কাজে, ব্যবসায় কিংবা কর্মে।\nতাঁরা আমাদের এই অসভ্যতা, এই নোংরামো দেখে আমাদের সম্পর্কে কি ধারনা করেন? তাঁরা বাংলাদেশকে ঠিক কিভাবে বিবেচনা করেন এসব দেখে? কি ভাবেন তাঁরা আমাদের দেশের মানুষ সম্পর্কে?\nআমরা যারা এসব নোংরামো করিনা কিংবা এসব অসভ্যতার আগে বা পিছে নেই, আমরাও মূলত নোংরা এই ইংল্যান্ডের সাধারণ মানুষের কাছে। তাঁরা আমাদের সবাইকে এক পাল্লাতে ভাবেন। আমরা যারা পশ্চিমের এই সভ্যতাকে কিংবা তাঁদের রীতিকে, কালচারকে এডপ্ট করতে চেষ্টা করি, আমরা যারা এসব নোংরামোতে অভ্যস্ত নই তাঁদের জন্য এইসব ঘটনা অত্যন্ত অস্বস্তিকর।\nআওয়ামীলীগ আর বি এন পি’র অনেক নেতা কর্মী আমার ফেসবুকে আছেন। আপনাদের উদ্দেশ্যে বলছি –\nআপনারা দেশের বাইরে এসব করেন আর আমাদের সাধারণ বাংলাদেশীদের মাথা হেঁট হয়ে যায়। আপনারা এসব করেন আর সবাই ভাবে আমরাও খুব সম্ভবত আপনাদের মত। আপনারা এসব অসভ্যতা করেন, নোংরামো করেন, রুগ্ন রাজনীতি করেন আর সবাই ভাবে আমরা সাধারণ বাংলাদেশীরা আপনাদের-ই মত। দয়া করে এসব নোংরামি করবার আগে পরবর্তী সময়ে আল্লাহর ওয়াস্তে একটা ইংরেজীতে ব্যানার লিখে নিয়ে যাবেন অনেক বড় করে। সেখানে লিখে রাখবেন,\n“আমরা আওয়ামীলীগ এবং বি এন পি। আমরা বাংলাদেশের সাধারণ নাগরিকদের মধ্যে পড়িনা। আমরা একটা আলাদা জাত। আমরা একটা আলাদা গোষ্ঠী। আমাদের নোংরামির সাথে দয়া করে ইংল্যান্ডের আর সাধারণ বাংলাদেশীদের মেলাবেন না”\nপ্লিজ, আমাদের সাধারণ বাংলাদেশীদের জন্য অন্তত এইটুকু করেন আপনারা।\nPrevious Article স্মৃতিতে অভিজিৎ রায়\nNext Article সংখ্যাগুরুর সংখ্যালঘু: আহমদিয়া ও অন্যান্য সম্প্রদায়


স্বাধীনতা সংগ্রামে নেতাজীর প্রকৃত মূল্যায়ন হওয়া উচিত | নোতুন পৃথিবী\nস্বাধীনতা সংগ্রামে নেতাজীর প্রকৃত মূল্যায়ন হওয়া উচিত\nশুরু হতে চলেছে বঙ্গের ভোট রঙ্গ৷ সকল রাজনৈতিক দল ও নেতারা বিভিন্নভাবে বাঙালীর মন জয় করতে বাঙালী প্রীতি ও ভালোবাসার পসরা নিয়ে মাঠে ময়দানে নেমে পড়েছে৷ ভোটকে কেন্দ্র করে প্রমাণ করতে চাইছে, কে কতটা সাচ্চা বাঙালীর বাচ্চা তার বিচার আগামীতে বাঙালীদেরকেই করতে হবে৷ ভারতের স্বাধীনতার ৭৪ বছর পর বাঙালী বিদ্বেষী বিজেপি দলটির মনে হলো বাঙালী ভোটারদের মন জয় করতে নেতাজী সুভাষচন্দ্র বসু সহ বাঙলার মনিষীদের তোয়াজ করা দরকার৷ নচেৎ বাঙালী ভোট ব্যাঙ্ক আমাদের বিপক্ষে যেতে পারে৷ বিজেপির ড্যামেজ কন্ট্রোল টিপস দেওয়া মাত্রই প্রধানমন্ত্রী থেকে শুরু করে চুনোপুঁটি নেতারা পর্যন্ত মাঠে ময়দানে নেতাজীর স্তুতি গাইতে শুরু করে দিলেন৷ মাননীয় মোদীজী আরো একধাপ এগিয়ে নেতাজীর জন্মদিন উৎযাপনকালে বাঙালীর মন জয় করতে বাংলা ভাষায় (কিছুক্ষেত্রে ভাষার বিকৃতি মনে হলো) বক্তব্য রাখলেন৷ বিজেপি সরকার কেন্দ্রে আসার আগে প্রতিশ্রুতি দিয়েছিলেন নেতাজী রহস্যের সকল ফাইল উন্মোচন করবেন৷ এখন বলছেন বিভিন্ন দেশের সঙ্গে সম্পর্ক নষ্ট হবে, তাই সংশ্লিষ্ট ফাইল জনতার দরবারে আনা যাবে না৷ সেই চিরাচরিত অজুহাত৷ আসল রহস্যটা কী? নেতাজীর গোপন ফাইল প্রকাশ হলে তথাকথিত অনেক দেশপ্রেমিকের মুখোশ খুলে যাবে৷ যার মধ্যে বিশ্বের উচ্চতম গুজরাটি মূর্ত্তিটিও আছে৷ অটল বিহারী বাজপেয়ীর আমলে নেতাজী সুভাষচন্দ্র বোসের মৃত্যু-তদন্তকে কেন্দ্র করে মুখার্জি কমিশন বসানো হয়েছিলো৷ মাননীয় বিচারক মুখার্জির সেই ফাইলও আজ পর্যন্ত জনতার দরবারে আনা হয়নি৷ তাকে বস্তা চাপা দিয়ে রাখা হলো৷ মুখার্জি কমিশনের আগে দুটি নেতাজী সংক্রান্ত কমিশন নিয়োজিত করে ছিলো কংগ্রেস সরকার৷ এই দুই কমিশনের উদ্দেশ্য ছিল গান্ধী ও নেহেরু তথা অন্যান্য কংগ্রেস নেতৃত্বের নেতাজী-বিরোধী কুটিল রাজনৈতিক ষড়যন্ত্রকে ধামাচাপা দেওয়া৷ তৎকালীন ভারতের নেতৃবর্গ ব্রিটিশের সঙ্গে স্বাধীনতার নামে লোক দেখানো আন্দোলন করেছিলো, তা ছিলো মূলতঃ ছেলে ভোলানো আন্দোলন৷ সেই সময় কংগ্রেস, কমিউনিষ্ট ও আর.এস.এস এর রাজনৈতিক দল জনসংঘ ও বিজেপির সক্রীয় কর্মীরা বাঙালী বিপ্লবীদের ব্রিটিশের হাতে ধরিয়ে দিতো৷ এই দলগুলো কখনোই ভারতের অর্থনৈতিক গণতান্ত্রিক স্বাধীনতা চায়নি৷ দুই শত বছরের ব্রিটিশ বিরোধী আন্দোলন করতে করতে নেতৃত্ব দেখলো বেশী দিন আর বেঁচে থাকার সময় থাকবে না৷ তাই মৃত্যুর আগে ভারতের গদিতে না বসতে পারলে জীবনটাই বৃথা হয়ে যাবে৷ অথচ, ভারতের স্বাধীনতায় মূলতঃ বাঙালীরা প্রত্যক্ষভাবে আন্দোলন করেছিলেন৷ আর তাতে পূর্ণমাত্রায় অনুপ্রেরণা ছিলো নেতাজী সুভাষচন্দ্র বোসের নিষ্ঠা, সাহসিকতা ও অদম্য মনোবল৷ ভারতের নেতৃত্ব যে দ্বিজাতিতত্ত্বের ভিত্তিতে ভারত ভাগের বিনিময়ে স্বাধীনতা অর্জন করলো তারজন্য বাঙালীস্তান ও পঞ্জাবের সাধারণ মানুষের উদ্বাস্তু হওয়ারকরুণ দশা ওইসব নেতৃবর্গকে ভোগ করতে হয়নি৷ অথচ স্বাধীনতার প্রাক মূহুর্তে নেতাজী সুভাষচন্দ্র বোস ভারতীয় নেতৃত্বকে চিঠির মাধ্যমে বোঝাতে চেয়েছিলেন ব্রিটিশের সূর্য অস্তগামী, যেকোনো মুহুর্তে সমগ্র পৃথিবীতে তাদের রাজনৈতিক অস্তিত্ব ধবংস হতে চলেছে৷ আমরা একটু অপেক্ষা করলে অর্থনৈতিক গণতন্ত্রের প্রতিষ্ঠা পাবো, তার সঙ্গে আমরা রাজনৈতিক গণতন্ত্রও অর্জন করবো৷\nআজ ভারত ব্রিটিশ সাম্রাজ্যবাদের হাত থেকে মুক্ত হলেও তাদের ঔরসজাত বেনিয়া বংশধর গুজরাটের বেনিয়াদের শোষণ, শাসন ও তৎসহ সন্ত্রাসী কার্যকলাপ ব্রিটিশ সাম্রাজ্যবাদের থেকেও আরো নিষ্ঠুর রূপ ধারণ করেছে৷ ভারতের অর্থনৈতিক, রাজনৈতিক ও গণতান্ত্রিক ব্যবস্থা আজ দিশেহারা৷ সাধারণ মানুষের নিরাপত্তা বলে কিছু নেই৷ মানুষ আজ নৈতিক ও মানবিক দিক থেকে কোনঠাসা হয়ে পড়েছে৷ ভারতীয়দের কাছে একটা নতুন প্রশ্ণ ব্রিটিশ বেনিয়াদের শোষণের থেকেও ভয়ঙ্কর স্বদেশী ও গুজরাটী বেনিয়াদের সাম্রাজ্যবাদী মনস্তাত্ত্বিক শোষণ থেকে আমরা কি মুক্তি পাবো না?\nমহান দার্শনিক ঋষি শ্রীপ্রভাতরঞ্জন সরকার তার সময়োপযোগী ‘‘প্রাউট’’ দর্শনে বলেছেন’ রাজনৈতিক ধোঁকাবাজ নয়, চাই অর্থনৈতিক গণতান্ত্রিক পরিকাঠামো৷ আসুন আমরা নেতাজীর অমোঘ স্লোগানকে সামনে রেখে এগিয়ে চলি৷ রাজনৈতিক গণতন্ত্র নয় চাই অর্থনৈতিক গণতন্ত্র৷ নেতাজীর স্বপ্ণপূরণের উদ্দেশ্যে সাম্রাজ্যবাদ ও ঔপনিবেশবাদ নির্মূল করতে ও প্রাউটের আলোকে শোষণমুক্ত মানব সমাজ গড়তে সকলের এগিয়ে আসা দরকার৷ তবেই নেতাজির জন্মদিন উপলক্ষ্যে নানা বহিঃমুখী অনুষ্ঠানকে সমৃদ্ধ করা থেকেও তাঁর আদর্শের মূল্যায়ণ করা ও বাস্তবায়ন করা-ই নেতাজীকে দেওয়া শ্রেষ্ঠ উপহার হবে৷


′হয় মেয়ে বিয়ে দিন, নইলে বাড়ি ভাড়া দিন′ | বিশ্ব | DW | 25.08.2016\n'হয় মেয়ে বিয়ে দিন, নইলে বাড়ি ভাড়া দিন'\nপররাষ্ট্র প্রতিমন্ত্রীর অনুরোধে কাজ হয়নি৷ পুলিশ বলেছে, 'কোনো সমস্যা নেই', তারপরও পরিস্থিতির তেমন কোনো উন্নতি হয়নি৷ গুলশান হামলার পর থেকে ব্যাচেলরদের আর বাড়ি ভাড়া দিতে চাচ্ছেন না বাড়িওয়ালারা৷\nব্যাচেলরদের জীবনে অনেক সুখের পাশাপাশি অনেক দুঃখকষ্টও আছে৷ বিষয়টিকে বরেণ্য সাহিত্যিকরাও খুব গুরুত্ব দিয়েছেন৷ বাংলা সাহিত্যেও ব্যাচেলর, অর্থাৎ অবিবাহিতদের নিয়ে খুব উল্লেখযোগ্য কিছু কাজ আছে৷ রবীন্দ্রনাথ ঠাকুরের 'চিরকুমার-সভা' তো কালোত্তীর্ণ এক রচনা৷\nতো গুলশান হামলার পর থেকে বাংলাদেশেও ব্যাচেলরদের নিয়ে অনেক লেখালেখি হচ্ছে৷ লেখায় ব্যাচেলরদের কষ্টের কথাগুলোই উঠে আসছে বেশি৷ কষ্টের বর্ণনা দিতে গিয়ে সম্প্রতি একজন লিখেছেন, ''ঢাকা শহরে ব্যাচেলর থাকা ছেলেদের জীবনটা রবিনসন ক্রুসোর জীবনের মতো৷ সকালে জানে না দুপুরের ভাত পাবে কিনা৷''\nএমন কষ্ট অবশ্য ব্যাচেলরদের যুগ যুগ ধরে সহ্য করে আসতে হচ্ছে৷ তবে গুলশান হামলার পর থেকে বাংলাদেশে, বিশেষ করে শহরাঞ্চলের ব্যাচেলরদের জীবনে এসেছে নতুন সংকট৷ জঙ্গি তৎপরতায় জড়িত থাকতে পারে - এই সন্দেহে বাড়িওয়ালারা এখন আর ব্যাচেলরদের বাড়ি ভাড়া দিতে চাচ্ছেন না৷\nনিয়মিত এবং সময় মতো ভাড়া পাওয়ার বিষয়ে সংশয় কিংবা 'পারিবারিক' কারণে বাড়িওয়ালাদের মধ্যে ব্যাচেলরদের ভাড়াটে হিসেবে মেনে নেয়ায় অনীহা আগেও ছিল৷ তবে বিষয়টি এখন এমন পর্যায়ে গিয়েছে যে স্বয়ং পররাষ্ট্র প্রতিমন্ত্রী মো. শাহরিয়ার আলমও ফেসবুকে বাড়িওয়ালাদের উদ্দেশ্যে লিখেছেন, ''এই ঢাকা শহরে মাথা গোঁজার ঠাঁই খুঁজতে আমাকেও অনেক হয়রানি সহ্য করতে হয়েছে৷ বাড়িওয়ালাদের উদ্দেশে অনুরোধ, ঢালাওভাবে ব্যাচেলরদের বাড়ি ভাড়া দেওয়া বন্ধ করবেন না৷ জঙ্গি সন্দেহে যদি এটা করেন, তাহলে মনে রাখবেন বিবাহিত মানুষও জঙ্গির খাতায় নাম লিখিয়েছে, সম্ভবত শিশুসহ! কেউ আপনাদের হয়রানি করবে না, যদি আপনারা সব তথ্য সংগ্রহ করে নিকটস্থ থানায় দিয়ে থাকেন৷ এই তথ্য সংগ্রহ সর্বক্ষেত্রেই প্রযোজ্য৷'' পররাষ্ট্র প্রতিমন্ত্রীর এই ফেসবুক স্ট্যাটাস রীতিমতো বড় খবরের মর্যাদাই পেয়েছে সংবাদমাধ্যমে৷\nএছাড়া বাড়িওয়ালাদের আশ্বস্ত করতে পুলিশের পক্ষ থেকে ডিএমপি কমিশনারও বলেছেন, অবিবাহিতদের বাড়িভাড়া দেয়ার ব্যাপারে কোনো নিষেধাজ্ঞা নেই৷ পর্যাপ্ত তথ্য সংগ্রহ করে ব্যাচেলরসহ যে কাউকে বাসা ভাড়া দেওয়া যাবে৷\nআবাসনের দাবিতে জগন্নাথ বিশ্ববিদ্যালয়ের শিক্ষার্থীরা যে আন্দোলন করছেন সেখানেও বাড়িওয়ালাদের ব্যাচেলর ভাড়াটে বর্জনের প্রবণতার বিষয়টি খুব সঙ্গত কারণেই উল্লেখ করা হচ্ছে৷\nব্যাচেলর অথবা ব্যাচেলরদের প্রতি সহানুভূতিশীল অনেকেই সামাজিক যোগাযোগের মাধ্যমে বাড়িওয়ালাদের প্রতি নিয়মিত ক্ষোভ প্রকাশ করছেন৷ একজন প্রচণ্ড ক্ষোভ থেকেই মজা করে লিখেছেন, ''বাড়িওয়ালারা বাসা ব্যাচেলরদের কাছে ভাড়া না দিলেও নিজের মেয়ের বিয়ের সময় ঠিকই ব্যাচেলর পাত্রই খোঁজে৷'' অনেকে আবার বাড়িওয়ালাদের কাছে রাখছেন নতুন ধরনের দাবি৷ তাঁরা বলছেন, ''হয় মেয়ে বিয়ে দিন, নইলে বাড়ি ভাড়া দিন!''\nবলা বাহুল্য, সামাজিক যোগাযোগের মাধ্যমে এমন দাবির কথাও অবশ্য মজা করেই লেখা হচ্ছে৷\nবিশ্বে প্রায় সব বড় শহরগুলোতেই বাড়ি ভাড়া বৃদ্ধি পাচ্ছে৷ তাই আর উপায় না দেখে ছোট ছোট ঘরকে সৃজনশীলভাবে কাজে লাগিয়ে থাকার উপযোগী করে তুলছেন কেউ কেউ৷\nজাপানের দক্ষিণে তানেগাশিমা দ্বীপে মিনসইয়ুকু সাইরিয়ুকিয়োর একটি গেস্টহাউজ রয়েছে, যেখানে তিনি থাকেন এবং কাজ করে৷ নিজের যন্ত্রপাতিগুলো দেয়ালেই ঝুলিয়ে রাখেন তিনি৷ তাঁর সবচেয়ে প্রিয় জিনিস কাপড়ের তৈরি নেকড়েটি, যা তিনি স্থানীয় বিনোদন পার্কের পরিচালকের কাছ থেকে উপহার হিসেবে পেয়েছিলেন৷\nকাপড় ধোয়া হয়\nবাড়ি ভাড়া বেড়ে যাওয়ায় জীবনযাপন এবং বাড়ি পাওয়া কঠিন হয়ে গেছে আমস্ট্রারডামবাসীদেরও৷ বাধ্য হয়ে রান্না ঘরেই তাঁদের রাখতে হচ্ছে কাপড় ধোয়ার ছোট্ট মেশিন৷\nবার্লিনে বাড়ি ভাড়া কম বলেই মানুষ জানতো৷ তবে গত পাঁচ বছরে সেটাও শতকরা ৪০ ভাগ বেড়েছে৷ বিনামূল্যে বাসস্থানের প্রতিযোগিতা সেখানে এতটাই বেড়ে গেছে যে, অনেকে ক্যারাভানে জীবনযাপন করতে বাধ্য হচ্ছেন৷\nবরফে কাপড় শুকানো হয়\nঅনেকের পরিবারেই কাপড় শুকানো হয় বাইরে দড়িতে ঝুলিয়ে৷ অর্থাৎ শীত-গ্রীষ্ম সারা বছরই কাপড় শুকানো হয় ঘরের বাইরে৷ এমনকি বাইরেটা যখন তুষারে ঢাকা থাকে তখনও এর ব্যাতিক্রম হয় না৷ কেমন করেই বা হবে? বাড়িতে তিলমাত্র জায়গা নেই যে!\nবাড়িভাড়া আইনে জার্মানি-বাংলাদেশ কাছাকাছি, তবে...\nজার্মানিতে গৃহায়ন নিয়ে দুশ্চিন্তা বাড়ছে৷ কিন্তু জনজীবনে তার বিশেষ কোনো ছাপ নেই৷ অন্যদিকে বাংলাদেশে ভালো আইন থাকলেও, ভাড়াটেদের অসন্তোষ, অভিযোগের শেষ নেই৷ আইন মানলে অনেক সমস্যাই দূর হতো৷ কিন্তু আইন মানছে কে? (01.08.2015)\nকি-ওয়ার্ডস বিশ্ব, বাংলাদেশ, ব্যাচেলর, বাড়ি ভাড়া, গুলশান হামলা, ঢাকা, বাড়িওয়ালা, পুলিশ\nএখনো ভুয়া পরিচয়ে বাড়িভাড়া নিতে পারে জঙ্গিরা! 12.01.2018\nপশ্চিম নাখালপাড়ায় তিন ‘জঙ্গি' নিহত হয়েছে৷ র‌্যাব বলছে, নিহতরা ভুয়া জাতীয় পরিচয়পত্র ব্যবহার করে বাড়ি ভাড়া নিয়েছিল৷ হোলি আর্টিজান হামলার দেড় বছর পরও ভুয়া পরিচয়ে বাড়িভাড়া নেয়া বন্ধ করা যাচ্ছে না কেন?


বানিয়াচঙ্গে এক পাগলের কান্ড! - করাঙ্গীনিউজ\nবানিয়াচঙ্গে এক পাগলের কান্ড!\nবানিয়াচঙ্গ (হবিগঞ্জ) প্রতিনিধি : হবিগঞ্জ জেলার বানিয়াচঙ্গের আমিরখানী মহল্লায় লাবু মিয়া (৩৫) নামে এক পাগলের কান্ড।\nধারালো অস্ত্র দিয়ে স্ত্রীসহ একই পরিবারের ৭ জনকে কুপিয়ে ক্ষত বিক্ষত করেছে।\nআশংকাজনক অবস্থায় পাগলের স্ত্রী তাজবানু বেগম (৩০) ও তার ভাই আলী নুর (২৫) কে সিলেট ওসমানী মেডিকেল কলেজ হাসপাতালে প্রেরণ করা হয়েছে।\nঅন্যান্য আহতদের মধ্যে তুহিন মিয়া (২৪) ও কামাল মিয়া (২৫) কে হবিগঞ্জ সদর হাসপাতালে ভর্তি করা হয়েছে।অন্যান্যদের প্রাথমিক চিকিৎসা দেয়া হয়েছে।\nস্থানীয় সুত্রে জানা যায়, শনিবার (৭ মে) সন্ধ্যায় হঠাৎ লাবু মিয়া নামে এক পাগল ধারালো অস্ত্র দিয়ে তার স্ত্রীকে কুপাতে থাকে এসময় তার স্ত্রী’র হাতে কব্জি কেটে ফেলে।\nপরে একের পর এক জন করে কুপিয়ে ৭ জন ক্ষত বিক্ষত করে। পরে স্থানীয় লোকজন তাদেরকে উদ্ধার করে হাসপাতালে নিয়ে আসে।\nএদিকে, লাবু মিয়া নামে ওই পাগলের তোলকালাম কান্ডে এলাকার সাধারণ মানুষের মধ্যে আতংক ছড়িয়ে পরছে।\nওই পাগল প্রকাশ্যে ঘুরাফেরা করায় কখন কার উপর আক্রমন চালায় এনিয়ে শিশুসহ সব বয়সী লোকদের মধ্যেও রয়েছে অজানা আতংক।


সমলৈঙ্গিক বিবাহ বিতর্ক নিয়ে বিডি নিউজ২৪-এ প্রকাশিত অপ-এড | ক্যাডেট কলেজ ব্লগ\nক্যাডেট কলেজ ব্লগপারভেজ (৭৮-৮৪)সমলৈঙ্গিক বিবাহ বিতর্ক নিয়ে বিডি নিউজ২৪-এ প্রকাশিত অপ-এড\nসমলৈঙ্গিক বিবাহ বিতর্ক নিয়ে বিডি নিউজ২৪-এ প্রকাশিত অপ-এড\nবিভাগ: আলোচনা জুন ৩০, ২০১৫ @ ৭:০৯ অপরাহ্ন ২৮ টি মন্তব্য\nএই লিখাটা লিখার তথ্য ও রশদ সংগ্রহ করতে গিয়ে সিসিবি থেকে একটু বিচ্ছিন্ন হয়ে আছি।\nআজ এটা প্রকাশ হলো। আবার সিসিবিতে নিয়মিত হয়ে যাবার ইচ্ছা রাখছি…\nএক ঐতিহাসিক রায়ে যুক্তরাষ্ট্রের সর্বোচ্চ আদালত সেখানকার সকল স্টেটে সমলৈঙ্গিক বিবাহেচ্ছুদের বিয়ের অধিকার মেনে নিয়েছেন। ২০০৪ সালে ম্যাসাচুয়েটস স্টেটে প্রথম সমলৈঙ্গিক বিবাহ স্বীকৃতি পাবার পর থেকে চলতি বছর পর্যন্ত আরও সাঁইত্রিশটি স্টেট নিজেদের আইনের মাধ্যমে এর স্বীকৃতি দিয়েছে। এই রায়ের পর সকল স্টেটের জন্য সমলৈঙ্গিক বিবাহ মেনে নেওয়া বাধ্যতামূলক হয়ে দাঁড়াল।\nঘটনাটি কীভাবে ঘটল অথবা আমাদের দেশে এর কোনো প্রভাব আছে কিনা, সে আলোচনা এখানে মূল উদ্দেশ্য নয়। উদ্দেশ্য হল, এই ঘটনার পর আমাদের দেশে, বিশেষ করে সামাজিক যোগাযোগ মাধ্যমে এর পক্ষে-বিপক্ষে যেসব বাদানুবাদ দেখা যাচ্ছে তার বিশ্লেষণ। এসব বাদানুবাদে তথ্য নয়, আবেগের উপস্থিতি প্রবল। তাই এখানে নৈর্ব্যক্তিকভাবে সেগুলো উপস্থাপনের চেষ্টা করা হবে যেন পাঠক আবেগনির্ভর নয়, তথ্যনির্ভর হয়ে বিষয়টা নিয়ে ভাবতে পারেন।\nএই রায়ের পর গোটা আমেরিকার সকল স্টেটের জন্যই সমলৈঙ্গিক বিবাহ মেনে নেওয়া বাধ্যতামূলক হয়ে দাঁড়াল\nআমেরিকায় সমলৈঙ্গিক বিবাহের স্বীকৃতি দীর্ঘ ও জটিল আইনি প্রক্রিয়ায়, ধাপে ধাপে অর্জিত হয়েছে। জ্ঞান-বিজ্ঞানে দেশটি এখনও পৃথিবীর বৃহত্তম আধারই শুধু নয়, তাদের অর্জন ও চর্চার ক্ষেত্র এতটাই বিশাল যে, অন্য কারও পক্ষে তাদের সমকক্ষতা অর্জনের সম্ভাবনা সুদূর ভবিষ্যতেও দেখা যাচ্ছে না। এ জন্যই তাদের জ্ঞানভিত্তিক ও বিজ্ঞানসম্মত যে কোনো যুক্তিতর্ক অন্যদের জন্য মেনে নেওয়া এক ধরনের বাধ্যবাধকতা হয়ে যায়। আবার সেটি না পারলে এর বিপক্ষে দাঁড়ানোর জন্যও ঢাল-তলোয়ার নিয়ে হাজির হতে হয়।\nযৌন-পরিচয় (সেক্সুয়াল ওরিয়েন্টেশন) কী? এটা কি জন্মগত নাকি অর্জিত? দীর্ঘ বিতর্ক ও গবেষণার পর প্রায় নিশ্চিত হওয়া গেছে যে, জৈবিকভাবে একজন নারী বা পুরুষ যা-ই হোন না কেন, তার সম বা বিপরীত যৌন-পরিচয়টি মূলত জন্মগত। ‘প্রায়’ বললাম এ জন্য যে, বিষয়টি পুরোপুরি এখনও নিশ্চিত নয়; যতটুকু তথ্য-উপাত্ত পাওয়া গেছে তা এই যুক্তি এতটাই সমর্থন করে যে, একে মিথ্যা প্রমাণ করতে হলে যে পরিমাণ বিপরীত তথ্য দরকার, সেটা পাওয়া প্রায় অসম্ভব।\nপ্রথমে পুরো প্রক্রিয়া নিয়ে সংক্ষেপে আলোচনা চলুক। পরে কেন তা অপ্রমাণ ‘প্রায়’ অসম্ভব, সেটা নিয়ে আলোকপাত করা যাবে।\nএক সময় সমলৈঙ্গিক যৌন-পরিচয়টি অর্জিত বলেই মনে করতেন সবাই। তাই এটাও মনে করা হত যে, চিকিৎসার মাধ্যমে এর পরিবর্তন সম্ভব। ১৯৭৩ সালে বিভিন্ন গবেষণালব্ধ ফলাফল বিশ্লেষণ করে আমেরিকান সাইকোলজিকাল এসোসিয়েশন এই সিদ্ধান্তে উপনীত হয় যে, সমলৈঙ্গিক যৌন-পরিচয় অস্বাভাবিকতা নয়। এটি চিকিৎসার মাধ্যমে পরিবর্তনযোগ্য বৈশিষ্ট্যও নয়।\nপ্রশ্ন হল, এই সিদ্ধান্তে তারা উপনীত হলেন কীভাবে? এমপিরিকাল স্টাডি করেই এটা বুঝতে পারা গিয়েছিল যে, সমলৈঙ্গিক যৌন-পরিচয় এমন একটি বৈশিষ্ট্য যা ঐ পরিচয়ের ব্যক্তিরা পরিবেশগত প্রভাব ছাড়াই অর্জন করেছেন। সেটা কী রকম?\nজৈবিকভাবে একজন নারী বা পুরুষ যা-ই হোন না কেন, তার সম বা বিপরীত যৌন-পরিচয়টি মূলত জন্মগত\nযৌন-পরিচয় সম্পর্কে সচেতনতা জাগার বয়সটিতে পৌঁছানোর পর প্রাকৃতিক নিয়মে যেখানে প্রত্যেক শিশুরই বিপরীত লিঙ্গের প্রতি আগ্রহ জাগার কথা, দেখা গেল, কোনো এক অজ্ঞাত কারণে প্রতি হাজারে ১৭ থেকে ১৮ জনের সে রকম আগ্রহ জাগছে না। এরা কিন্তু অন্য সব দিক দিয়ে স্বাভাবিক। প্রথম অবস্থায় এরা নিজেরাও তা নিয়ে দুর্ভাবনায় পড়ে। এক সময় এদের বেশিরভাগই আবিস্কার করে যে, অন্যদের মতো বিপরীত লিঙ্গের কারও প্রতি আকর্ষণ বোধ না করলেও, সমলিঙ্গের সঙ্গে তারা স্বচ্ছন্দ।\nতবে ঐ সমলৈঙ্গিকদের মধ্যে যারা তাদের মতো নয় (অর্থাৎ সম নয় বরং বিপরীত লিঙ্গের প্রতি আগ্রহী), তাদের প্রতি ঐ স্বাচ্ছন্দ্য টিকে থাকলেও আকর্ষণ দ্রুতই কমে আসে। পরে তারা কেবলই তাদের মতো সমলিঙ্গে আকর্ষণ বোধকারীদের প্রতি আকর্ষণ অনুভব করে। বিপরীত-লিঙ্গীয় এবং সমলিঙ্গীয়দের মধ্যে যারা বিপরীতকামী তারা আর তাদের আকর্ষণের উৎস থাকে না।\nএরপর ‘আচরণ-বদলের’ পর্যাপ্ত ব্যবস্থা নেওয়ার পরও দেখা গেল যে, সমলিঙ্গীয় সমআচরণে অভ্যস্তদের প্রতি তাদের আকর্ষণ কমার লক্ষণ দেখা গেল না। এ থেকে বিজ্ঞানীদের জন্য এই আচরণটি অর্জিত নয় বরং জন্মগত স্বাভাবিক ও অপরিবর্তনীয় বলে মেনে নেওয়া ছাড়া গত্যন্তর থাকল না।\nএমপিরিকাল স্টাডির পর বিজ্ঞানীরা এই বিরল কিন্তু ভিন্ন আচরণের সুনির্দিষ্ট কারণ জানতে সায়েন্টিফিক স্টাডি শুরু করেন। সম্প্রতি এ সম্পর্কিত জিনেটিক গবেষণায় এ জাতীয় পুরুষ ব্যক্তিবর্গের মধ্যে একাধিক কমন জিনের অস্তিত্ব পাওয়া গেছে। এখন সুনির্দিষ্টভাবে জানার চেষ্টা চলছে সেই কমন জিনগুলিই ঐ ভিন্নতর পছন্দের কারণ কিনা।\nএটাও ঠিক যে, জন্মগতভাবে সমলিঙ্গের প্রতি আকর্ষণ থাকা কাউকে কাউকে পরিবেশগত প্রভাবে বিপরীত-লিঙ্গীয় সঙ্গীর সঙ্গে স্বাভাবিক জীবনযাপন করতে দেখা যায়। সবাই যে এটা পারবেন, এ রকম নিশ্চয়তাও নেই। সেটা যারা পারেন তাদেরকেও প্রতিনিয়ত নানা প্রতিকূলতার মধ্য দিয়ে যেতে হয়।\nএ তো গেল যৌন-পরিচয়ে পরিবেশগত প্রভাবের স্বপক্ষে কিছু যুক্তি। বিপক্ষের যুক্তিও কম নয়। উন্নত বিশ্বের সমকামী দম্পতিদের বড় অংশ এখন বিভিন্নভাবে সন্তান নিয়ে প্রতিপালন করছেন। এদের আশি ভাগই আবার তাদের কোনো একজনের জৈবিক সন্তান। এই সন্তানেরা জন্মের পর থেকে সমকামী পরিবেশে বড় হবার পরও তাদের মধ্যে সমকামী হবার হার গতানুগতিক দম্পতির কাছে বেড়ে ওঠা সন্তানদের চেয়ে তেমন বেশি নয়।\nএ থেকে সহজেই এই সিদ্ধান্তে আসা যায় যে, জন্মগতভাবে সমকামী বৈশিষ্ট্য না থাকলে কারও পক্ষে কেবলমাত্র পরিবেশের কারণে সমকামী হয়ে ওঠা বা তা চালিয়ে যাওয়া সম্ভব নয়। তবে জন্মগতভাবে সমকামী বৈশিষ্ট্যের অধিকারী কেউ কেউ পরিবেশের কারণে প্রচলিত জীবনযাপন করতে সক্ষম হতে পারেন, আবার নাও হতে পারেন। কিন্তু তার সমলৈঙ্গিক আকর্ষণের যে ভিন্নতা তা যে দূর হবে, সেটা নয়।\nকী ছিল মার্কিন সর্বোচ্চ আদালতের বিচার্য বিষয়? সে দেশের সংবিধানের চতুর্দশ সংশোধনী অনুযায়ী যে কোনো ভিন্ন বৈশিষ্ট্যের নাগরিকের প্রতি রাষ্ট্রীয়ভাবে কোনো রকমের বৈষম্যপূর্ণ আচরণ নিষিদ্ধ।\nএখন সুনির্দিষ্টভাবে জানার চেষ্টা চলছে যে, সেই কমন জিনগুলিই ঐ ভিন্নতর পছন্দের কারণ কিনা\nসমকামীরা ‘ভিন্ন বৈশিষ্ট্যের স্বাভাবিক মানুষ’ হিসেবে বিজ্ঞানসম্মত স্বীকৃতি পাবার পরও পছন্দের সঙ্গীর সঙ্গে বিবাহের ক্ষেত্রে বৈষম্যের শিকার বলে নিজেদের দাবি করে আদালতে এর প্রতিকার চান। তাদের বক্তব্য হল, জন্মগতভাবে বিপরীত লিঙ্গের প্রতি আকর্ষণ বোধ করা ব্যক্তিগণ যদি পছন্দের মানুষের সঙ্গে বৈবাহিক সম্পর্ক নামক একটি দায়িত্বপূর্ণ ও দায়বদ্ধ আইনগত সম্পর্ক স্থাপন করার অধিকার রাখেন, তারা তা রাখতে পারবেন না কেন? রাষ্ট্র তাতে বাধা দিলে সেটি বৈষম্যপূর্ণ আচরণ বলে গণ্য হবে না কেন?\nআবার আদালতে তাদের দাবির বিরোধিতাকারীদের যুক্তি ছিল, বিবাহের প্রচলিত সংজ্ঞানুযায়ী এটি বিপরীত লিঙ্গের দুজন মানুষের জন্য প্রযোজ্য ব্যবস্থা। সমলিঙ্গের দুজনকে এ ব্যবস্থার সুবিধা দেওয়া হাজার বছরের অনুশীলনের কারণে সম্ভব নয়। এ সময় আদালতে বিচার্য হয় বিবাহ নামক প্রতিষ্ঠানটি দম্পতিদের কী কী সুবিধা দিচ্ছে সেটি এবং তা থেকে সমকামীদের বিরত রাখা কতটা যৌক্তিক। দুপক্ষে যে হাড্ডাহাড্ডি লড়াই হয়েছে, তার প্রমাণ রায়ের ফলাফলই বলে দেয়।\nনয় জন বিচারক নানা পক্ষের দীর্ঘ শুনানি শেষে ৫-৪ বিভক্ত রায়ে সমকামীদের জন্য বিবাহ নামক প্রতিষ্ঠানে অন্তর্ভুক্তির পক্ষে আদেশ দেন। আর এ জন্য প্রয়োজনে বিবাহ নামক প্রতিষ্ঠানের সংজ্ঞা পরিবর্তনের পক্ষেও মত দেন তাঁরা।\nঅনেকেই ভাবছেন যে, এই রায় সমকামের স্বীকৃতি। মোটেও তা নয়। কারণ সমলিঙ্গীয়দের প্রতি আকর্ষণ বোধকারীদের জন্য সমকাম অনেক আগে থেকেই আমেরিকাসহ অনেক দেশে স্বীকৃত বিষয়। এ রায় কেবল ঐ বৈশিষ্ট্যধারীদের বিবাহ নামক প্রতিষ্ঠান থেকে প্রাপ্য সুবিধা গ্রহণের অধিকার থেকে বঞ্চিত রাখা থেকে রক্ষার উপায়। এর প্রতি সমর্থন তাই সমকাম সমর্থন নয়। বরং এটা অতিক্ষুদ্র একটা জনগোষ্ঠীর প্রতি বৈষম্য দূরীকরণের উদ্যোগে সহমর্মিতা প্রকাশ।\nঅনেকের ধারণা, এ রায়ের কারণে অনেকে সমকামিতায় উৎসাহিত হবেন। এটাও ঠিক নয়। একজন মানুষ সমলিঙ্গীয় নাকি বিপরীত-লিঙ্গীয়ের প্রতি আকর্ষণ বোধ করবেন, সেটা প্রকৃতি-নির্ধারিত। যে পুরুষ নারীদের দেখে আকর্ষণ বোধ করে, এই রায় শোনার পর তার পক্ষে হঠাৎ যাবতীয় পুরুষ-দর্শনে আকর্ষণ বোধ অসম্ভব। তবে হ্যাঁ, ঐ ভিন্ন বৈশিষ্ট্যধারীদের যারা সামাজিক ট্যাবুর কারণে জোর করে তা লুকিয়ে রেখেছেন তারা এখন প্রকাশ্য হবেন।\nএই রায়ে সমর্থন জানানোর সঙ্গে সমকামকে উৎসাহিত করার সম্পর্ক নেই, বরং প্রকৃত যৌন-পরিচয় নির্বিশেষে প্রত্যেক মানুষই যেন সম্মানজনক ও নিরাপদ জীবনযাপন করতে পারে সেই আশ্বাস রয়েছে এখানে।\nআগে সামাজিক ট্যাবুর কারণে প্রকৃত যৌন-পরিচয় লুকিয়ে রাখা ব্যক্তিদের জন্য দুটি উপায় খোলা থাকত। হয় তিনি ‘সৎ’ থাকতে গিয়ে সারাজীবন সঙ্গীবিহীন অমানবিক জীবন যাপন করতেন; নয়তো ‘অসৎ’ হয়ে নিজের যৌন-পরিচয় লুকিয়ে একজন স্ট্রেইটকে সঙ্গী হিসেবে বেছে নিয়ে সারাজীবন তার সঙ্গে অভিনয় ও অবিচার করে যেতেন। এর কোনোটাই কি আসলে যা তার নিয়ন্ত্রণাধীন নয় তেমন একটা কারণে তার প্রতি সুবিচার বলে মনে হচ্ছে? এই রায়ে সমর্থন তাই সুবিচারের পক্ষে দাঁড়ানো– লুকোচুরি করে কাউকে বঞ্চিত করার বিপক্ষে অবস্থান গ্রহণ।\nকেউ কেউ আবার রায়ের পক্ষাবলম্বনকারীদের প্রশ্ন করেছেন: আপনার সন্তান সমকামী হলে কী করবেন? উত্তরটা নিশ্চয়ই এতক্ষণে বুঝে গেছেন। কারণ সমকামী আমার আপনার যারই সন্তান হোক না কেন, তার ঐ পরিচয় তার নিয়ন্ত্রণাধীন নয়। সে ক্ষেত্রে বাস্তবতা মেনে নেওয়া ও তার সঙ্গে খাপ খাওয়ানোই হবে বুদ্ধিমানের কাজ।\nসমকামী আমার আপনার, যারই সন্তান হোক না কেন, তার ঐ পরিচয় তার নিয়ন্ত্রণাধীন নয়\nএকজন জানতে চাইলেন, সমকাম যদি জন্মগত হয়, তাহলে তো তা অটিজম, স্লো-সিনড্রোমের মতো কিছু একটা। এ সব ক্ষেত্রে যা করা হয় (অর্থাৎ চিকিৎসা, বিশেষ যত্ন ইত্যাদি), তাই করলেই তো হল। সমস্যা হল, সমকামীরা ওই সব ‘অসুস্থতায় আক্রান্তদের’ মতো নয় যে, তাদের চিকিৎসা দেওয়া লাগবে। তাছাড়া চিকিৎসায় যে কাজ হবে না, সে কথাও বলা হয়েছে আগে।\nআবার এভাবে ভাবুন তো, অটিস্টিক বা স্লো-সিনড্রোমের একজন মানুষ যদি তার মতো কোনো সঙ্গীর সঙ্গে জীবন ভাগাভাগি করতে চান, আপনি কি তাকে বাধা দেবেন? নাকি উৎসাহিত করবেন? তাহলে একজন সমকামী যদি তার মতো কারও সঙ্গে জীবন ভাগাভাগি করতে চায়, তাকে বাধা দেবেন কোন যুক্তিতে?\nএকজন উদার ব্যক্তি বললেন, সমকামীদের নিয়ে ততক্ষণ তার মাথাব্যথা নেই যতক্ষণ না তারা তার সঙ্গীর দিকে হাত না বাড়ান। সমকামীরা কেবল আরেক সমকামীর দিকেই হাত বাড়াতে পারে, স্ট্রেইটের দিকে নয়। কারও বিপরীত-লিঙ্গীয় সঙ্গীর দিকে কোনো সমকামী যদি হাত বাড়ান, বুঝতে হবে যে, ঐ সঙ্গী এতদিন প্রকৃত যৌন-পরিচয় গোপন রেখে অভিনয় করে গেছেন। কিন্তু আরেক সমকামীর আকর্ষণের কাছে তার সেই অভিনয় টিকিয়ে রাখতে পারেননি। অভিনয় করে যাওয়া একজনের সঙ্গে মিথ্যা সম্পর্কের মধ্যে বাকি জীবন কাটানো কি ঠিক? নাকি তার মতো ও তার প্রকৃত পছন্দের মানুষের কাছে তাকে ছেড়ে দেওয়াই শ্রেয়তর?\nঅজ্ঞতা বা প্রিজুডিসের কারণে অনেকেই একটি জীবনযাত্রা নয়, বরং একটি বিকৃত যৌনতা হিসেবে সমকামিতাকে দেখেন। এই ভুলের কারণে সমকামিতাকে তারা শিশু-যৌনতা, পশু-যৌনতার মতো বিকৃত যৌনতার সঙ্গে তুলনা করে বসেন। সমকামীদের প্রতি অজ্ঞতা বা অন্য কোনো কারণে ঘৃণাভাব পোষণ করার বেশ কিতাবি একটা নাম আছে। একে বলে, ‘হোমোফোবিয়া’। সামাজিক যোগাযোগ মাধ্যমগুলোতে যারা মার্কিন আদালতের রায়ের বিরুদ্ধাচারণ করছেন, তাদের অনেকের মধ্যেই হোমোফোবিয়া যে কাজ করছে এটা সহজেই বোঝা যায়।\nতাদের প্রতি অনুরোধ, এটা কাটিয়ে ওঠার চেষ্টা করুন। তাতে আপনার জীবন সহজ হয়ে যাবে।\n২৮ টি মন্তব্য : “সমলৈঙ্গিক বিবাহ বিতর্ক নিয়ে বিডি নিউজ২৪-এ প্রকাশিত অপ-এড”\nজুলাই ১, ২০১৫ @ ১:০২ পূর্বাহ্ন\nপারভেজ ভাই, এটা খুবই সময়পোযোগী ভাল লেখা। আশপাশে অনেক হোমোফোবিক মানুষজন, বিশেষত বাঙ্গালি সমাজে। যারা মনে করেন আমাদের দেশে সমকাম পশ্চিমা দেশ থেকে আমদানি, তারা অজ্ঞতার স্বর্গে বাস করেন। প্রপঞ্চনাটি বিপরীতকামের মতোই স্বাভাবিক। আমেরিকার সুপ্রিম কোর্টের এটা একটা মাইলফলক রায় নিঃসন্দেহে। যদিও এখনো ট্রান্সমিসোজিনি এবং হেটেরো-নরমিটিভিটির বিরুদ্ধে লড়াই শেষ হয়নি সেখানে।\nআমার আন্ডারগ্রাডের মনোগ্রাফ ছিল ঢাকা শহরের সমকামের বাজার সংস্কৃতির উপর ২০০৩/০৪ এর দিকে। কাজটা করার আগে এর ব্যাপকতা সম্পর্কে আমার কোন স্পষ্ট ধারনা ছিল না যেহেতু এটি একটি লুকানো প্রপঞ্চনা। এখনো মনে পড়ে, প্রোজেক্টটা করতে বেশ সামাজিক প্রতিকূলতার মুখোমুখি হতে হয়েছিল আমাদের "সভ্য" সমাজ থেকে। আমাদের সামাজিক ট্যাবু এবং প্রিজুডিসের কারণে অনেক সমকামী মানুষ জীবনভর কপট জীবনযাপন করে যায়। তাইবলে জীবন থেকে থাকে না। এখন তো পহেলা বৈশাখে প্রাইড প্যারেড হয় ঢাকায়! (সম্পাদিত)\nজুলাই ১, ২০১৫ @ ১:১৪ পূর্বাহ্ন\nলিংকটা ইসিএফ-এ শেয়ার করেছিলাম।\nমনেহলো না পড়েই বেশ কয়েকজন এমন উত্তেজিত হয়ে বিষোদ্গার করা শুরু করলো যে ব্যাপারটা "ঠাকুর ঘরে কে রে"-র কথা মনে করিয়ে দিচ্ছিলো।\nযাহোক এডমিনরা মনেহয় "ভাতৃত্ব" অটুট রাখতে লিংকের পোস্টটা ডিলিট করে দিয়েছে।\nএকজনের অভিযোগ ছিল, "লিখাটা নাকি সেক্স বিষয়ক, তাই ইসিএফ-এর জন্য উপযুক্ত না"।\nহাসতে হাসতে মরে গেলাম.........\nজুলাই ১, ২০১৫ @ ১:৩০ পূর্বাহ্ন\nহাহাহা ... সেক্স নিয়ে কি কথা বলা সাঁঝে! এটা নিয়ে শুধু ঢাকগুড়্গুড় চলে! কথা বলতে গেলেই তো অনেকের শুঁড়শুঁড়ী শুরু হয়ে যায়।\nআপনি আপনার মতো লিখে যান। আমি বিডিনিউজে পড়ে এখানে মন্তব্য করলাম।\nজুলাই ১, ২০১৫ @ ২:১২ পূর্বাহ্ন\nঅভিজিত রায়ের লিখাটা সেদিন পড়লাম। কি চমৎকার বিস্তারিত বিবরণ। এখন পড়লাম আপনার লিখাটি। এই ধরনের লিখা প্রচুর দরকার যদিও লিখালিখি করে মানুষ বদলানোর প্রক্রিয়ার উপর আমার অনাস্থা রয়েছে। আমাদের সমাজটি বড় দাগে অজ্ঞ, অন্ধ, ও অবিবেচক। সেটা হবার পেছনেও কারণ রয়েছে। সমাজের শক্তিশালী প্রতিষ্ঠান ধর্মকে আমরা প্রশ্নবিদ্ধ আমরা করি না। যারা প্রশ্নবিদ্ধ করেছে তাদের অনেকের পরিণাম ভাল হয়নি। আবার এদের মাঝেও কিছু আছে উটকো। ধর্মকে হেউ প্রতিপন্ন করে স্বমেহনী স্বাদ নিয়ে থাকেঃ পবিত্র গ্রন্থের উপর চায়ের কাপ, কাবাঘরের সাতরঙা ছবি প্রকাশ এসব করে মাঝে দিয়ে সামাজিক প্রতিষ্ঠানটিকে সঠিক প্রশ্নটি করা হচ্ছে না। এদিকে দ্বিধায় থাকা মানুষ আরো শক্ত করে আঁকড়ে ধরছে ধর্মকে। এদিকে আমাদের কথিত সভ্য সমাজও তেলেবেগুনে জ্বলে উঠেছে। পশুপাখিকে বিবাহের অনুমতি ইত্যাদি নানান হাস্যকর আলাপ আলোচনা। চিন্তা করছিলাম গ্যালিলিওর কথা। প্রথম যখন বললো পৃথিবী সূর্যের চারিদিকে ঘোরে। হাহাহাহাহা। বেচারা।\nইদানিং চিন্তা করি নতুন কিছুর সাথে খাপ খাইয়ে নেয়া, অবস্থা বিবেচনায় স্বাভাবিক বলে ধরে নেয়া, এই শিক্ষাগুলো কোথা থেকে আসে বলে আপনার মনে হয়? কেন জিজ্ঞাসা করছি তা বলি। আমি যে পরিবারে বড় হয়েছি সেখানে কিন্তু আমাকে এসব বলা হয়নি। প্রকৃতপক্ষে কোন কিছু নিয়েই আমাকে বল প্রয়োগ করা হয়নি। আমি যখন মিশিগান টেকে গেলাম তখন শুক্রবার রাতে পানশালার বাহিরে দাঁড়িয়ে দুটো ছেলে চুমু খাচ্ছিলো। বেশ খানিকটা অস্বস্তি নিয়ে তাদের পার হয়ে চলে যাই। কিন্তু আমার মনে ঘৃণা বা বিবমিষার ভাব হয়নি। এরপরে ক্লাসের ছাত্র ছাত্রী পেলাম যাদের লিখা রচনায় উঠে এলো তাদের সমকামী জীবনের সংগ্রামের কথা, বঞ্চনার কথা। সাহস করে ওদের সাথে কথা বললাম (সাহস বললাম কারণ ব্যক্তিগত বিষয়ে ছাত্রের সাথে কথা বলাটা বিপদজনক)। এরপর নোটিসবোর্ড দেখে মিশিগান টেক-এর এলজিবিটি মাসিক মিটিং-এ হাজির হলাম। তাদের কথা, আলোচনা শুনলাম। আমেরিকার মত দেশেও (তখনো) তারা কি পরিমাণ বঞ্চনার শিকার সেটা সেদিন আরো কিছুটা হলেও জানা গেল। অথচ এই মানুষগুলোর মাথায় কি কেউ সীল দিয়ে রেখেছে যে এরা সমকামী? দেখে বোঝার কোন উপায় নেই। তবে এই ঘৃণার উৎস কোথায়? শুধু শুনেই? এই অসহনীয়তার শিকড় লুকিয়ে আছে ধর্মীয় বিশ্বাসে। সবার কাছে তার নিজ নিজ ধর্মের জয়জয়কার কিন্তু মানবধর্ম কারো কাছে নাই। 🙂\nজুলাই ১, ২০১৫ @ ৩:৩৬ পূর্বাহ্ন\nসবার কাছে তার নিজ নিজ ধর্মের জয়জয়কার কিন্তু মানবধর্ম কারো কাছে নাই\nজুলাই ১, ২০১৫ @ ৪:৫২ পূর্বাহ্ন\nএটা আসলে নতুন কোনো বিষয় নয়। শত শত বছরের পুরোনো । তফাত হলো এই যে ধর্মীয় এবং সামাজিক দৃষ্টিকোন থেকে এটাকে অতীতে কোনো দেশ কোনো সমাজ সেইভাবে স্বীকৃতি দেয় নি । পলিগ্যামি, বাইসেক্সুয়ালিটি, হেটেরোসেক্সুয়ালিটি, গে সেক্স বা লেসবিয়ান সেক্স, এমনকি এনিম্যাল সেক্স এসব শত শত বছর আগে থেকেই সমাজে বিদ্যমান ছিলো । তবে স্বীকৃত ও প্রাওকাশিত ছিলো না।\nযুগে যুগে সামাজিক প্রেক্ষিত, বিবেচনা, মূল্যবোধ এসব পাল্টাতেই থাকে। পৃথিবী কোনো বিষয়েই কোনো একটি জায়গায় থমকে থাকে নি। তবে কথা হলো যে এক দেশের বুলি এক দেশের গালির মতোন পৃথিবীর মানচিত্রে এক এক স্থানে এক এক রকম পারস্পেক্টিভের দর্পণে দৃষ্ট।\nআমার শুধু খটকা লাগে যে এই মানবাধিকারের সোল এজেন্ট আমেরিকায় সেম সেক্স বিয়ের অনুমোদন আদালতে উঠতে পারে। কিন্তু যখন শ্বতাঙ্গ ধর্ষক ও খুনীকে মানবাধিকারের দোহাই দিয়ে সসন্মানে হ্যান্ডকাফ না পরিয়ে গ্রেফতার করা হয় আর সামান্য রুটি চুরির মতোন অপরাধে কেবল হাতে নয় সর্বাংগে শেকল পরিয়ে নেড়ি কুত্তার মতোন ডিসক্রিমিনেশনের হামানদিস্তায় পিষে গ্রেফতার করা হয় একজন শ্বতাঙ্গকে তখন সেই মানবাধিকার কোথায় হাইবারনেশনে যায়!\nগোটা পৃথিবীতে মানবাধিকারের ঝান্ডা সমুন্নত রাখার ব্রত যার, সে কি করে যখন কোনো রাষ্ট্রে আইন পাশ হয় পালিত কণ্যাকে বিয়ে করতে পারবে পিতা !\nতাহলে তো ইডিপাসের পন্দির করে পূজো হওয়া দরকার।\nআর আমি নিশ্চিত গোপন এনিমেল সেক্সও একদিন তার স্বাধীনতা অর্জন করবেই করবে। আমার ইচ্ছায় যদি আমি সম লিংগের সংগী বেছে নিতে পারি মানবাধিকারের কল্যাণে। তবে আমার পোষা কুকুর বা বিড়ালটিকেই যদি জীবন সংগী হিসেবে বেছে নেবার ইচ্ছে হয় । তাহলে আমার সেই ইচ্ছেকে অনুমোদন না দেয়া মানে নিশ্চয়ই আমার প্রতি বৈষম্যমূলক আচরণ বই অন্য কিছু নয় ।\nআজকে আমার এ কথাকে হয়তো বলবেন রসিকতা । আগামীতে যে এই আইন পাশ হবে না আর আমার সন্তান বা নাতি নাতনী তার কুকুর বা বিড়ালের সংগে বিয়ের পবিত্র বন্ধনে আবদ্ধ হবে না সেকথা হলপ করে বলবার সাহস আপনি দেখাবেন কোন যুক্তিতে।\nবিষয় হলো এই যে আমাদের উপমহাদেশেই কয়েক শত বছর আগে থেকেই গাছের সঙ্গে, মাছের সংগে মেয়ে বিয়ে দেবার রীতি ছিলো । তা ছিলো কুসংস্কার। আর এখন সম লিংগের নিয়ে হলো উত্তরাধুনিকতা । আগামীতে আমার সন্তান যখন প্রিয় পোষা প্রাণীটির সংগে তার বিয়ের পর্ব সম্পন্ন করতে পারবে তখন তা হবে দ্বাবিংশ শতাব্দীর মানানসই আধুনিকতা।\nইয়ু ক্যান নেভার ট্রাভেল দেয়ার টাইম ... সো দে উইল অনলি নো হোয়েন একজাক্টলি দ্য নেক্সট নিউ ল উইল কাম ইন টু এফেক্ট ।\nনান ক্যান হোল্ড ব্যাক দ্য কোর্স অব দ্যা টাইম ট্রাভেলিং এলং দ্য পাথ অব সিভিলাইজেশন।\nউই ক্যান অনলি থিংক এন্ড গেস ।\n- এমন তথ্য সমৃদ্ধ লেখাটির জন্য ধন্যবাদ ।\nজুলাই ১, ২০১৫ @ ১২:২৪ অপরাহ্ন\n* টাইপো। উপরের ভুলটা শিধেএ হবে কৃষ্ণাংগ:\nডিসক্রিমিনেশনের হামানদিস্তায় পিষে গ্রেফতার করা হয় একজন কৃষ্ণাংগকে তখন সেই মানবাধিকার কোথায় হাইবারনেশনে যায় !\nজুলাই ১, ২০১৫ @ ৮:২২ পূর্বাহ্ন\nধন্যবাদ পারভেজ ভাই। বাংলায় এই বিষয়ে তথ্য নির্ভর লেখালেখি বেশী চোখে পড়ে না। গত কিছুদিন ফেসবুকে অনেক স্ট্যাটাস, কমেন্ট, ঝগড়া-ঝাটি দেখছিলাম। কিন্তু তাতে তথ্যের চেয়ে আবেগের প্রাধান্যই বেশী।\nরেফারেন্সগুলো দিয়ে দিলে ভাল হত না?\nআকাশ নামে আমাদের একজন প্রতিভাবান ফটোগ্রাফার আছেন ঢাকায়। বাংলাদেশের গে'দের নিয়ে একটা সাহসী ফটোস্টোরি করেছিলেন কয়েক বছর আগে। লিঙ্কটা দিলাম এখানে। (ওর অন্য ফিচারগুলোও অসাধারন।)\nজুলাই ২, ২০১৫ @ ৩:৪৪ অপরাহ্ন\nরেফারেন্সগুলো ইচ্ছে করে এভয়েড করেছি। ওগুলো দেখলে কেমন যেন গবেশনাপত্রের মত লাগে।\nপুরো পরিবেশটা ভারী করে দেয়।\nতবে আসল যুক্তি অন্যখানে।\nযারা পড়ছেন ও আমার মতামতটা নিচ্ছেন, তাদের জন্য রেফারেন্সের কোন প্রয়োজন নাই।\nযদি থাকেও, লিখাটা যেহেতু ল্যাপটপে পড়ছেন "gay gene" কী ওয়ার্ড দিয়ে সার্চ দিলেই সেই সব রেফারেন্সই এসে যাবে, যেগুলো থেকে আমি তথ্য নিয়েছি।\nআর যারা প্রিজুডিস বা হোমোফোবিক হবার কারনে, আমার কথার সিলেক্টিভ হেয়ারিং দিচ্ছেন, এবং তা মানছেন না তাদের জন্য রেফারেন্স আরও অপ্রয়োজনিয়।\nতারা ঐ রেফারেন্সের আন-অথেন্টিক ফালতু সব ক্রিটিসিজম বের করে অযথা তর্কে লিপ্ত হবে।\nযদি তা করতেই চায়, নিজেরা খুজে খুজেই করুক না তা!\nআমি ওদের কাজ সহজ করতে যাবো ক্যানো!!!\n😛 😛 😛 (সম্পাদিত)\nজুলাই ২, ২০১৫ @ ৯:৫০ অপরাহ্ন\nজুলাই ১, ২০১৫ @ ৫:৩৭ অপরাহ্ন\nঅত্যন্ত সময়োপযোগী লেখা। অনেক ধন্যবাদ পারভেজ ভাইকে (Y)\nজুলাই ৩, ২০১৫ @ ২:৪৩ পূর্বাহ্ন\nঅনেক ধন্যবাদ রায়হান...\nজুলাই ১, ২০১৫ @ ৫:৪৪ অপরাহ্ন\nইউকে তে আসার পর আমার বেশ কিছু কলিগ ছিলেন যারা সমকামী। আমি তাদের নিয়ে গোপনে হাসাহাসি করতাম অন্যদের সাথে।আমার কাছে মনে হতো এরা হয় মানুষিক ভাবে অসুস্থ কিংবা খুব বেশি মর্ডাণ সোসাইটির প্রভাবে এমন হয়েছে। পরে ২০১২/২০১৩ এর দিকে আমি বাংলাদেশের LGBT কমিউনিটি নিয়ে বানানো একটা ডকু দেখে ব্যাপ্রটা অন্যভাবে ভাবতে শুরু করি। গে কলিগদেরকে বিভিন্ন ধরণের প্রশ্ন করি। কিছু কিছু প্রশ্নে তারা খুব অবাক হইতো। পরে স্টিফেন ফ্রাই এর "Out There" দেখলাম অভিজিৎ রয় এর লেখা পড়লাম মুক্ত-মনায়। পরে আমিই যাদের নিয়ে হাসাহাসি করতাম তাদের করতাম তাদের জন্য খারাপ লাগা শুরু হয়।বিদেশের এরা তাও ঝামেলায় থাকেনা খুব একটা, কিন্তু বাংলাদেশের এদের কথা ভাবলে খারাপ লাগে। কত কষ্টে আছে তারা।\nবাংলা ডকুটার লিংকঃ\nফেসবুকে ওদের পেইজঃ\nজুলাই ১, ২০১৫ @ ৬:২১ অপরাহ্ন\nমানুষে মানুষে "ল'জ অব এট্রাকশন"-এ যে ভিন্নতা থাকতে পারে, এইটা বুঝতে না চাওয়াটাই হলো LGBT-রাইট না বোঝার প্রধান অন্তরায়।\nওরা প্রথম যেদিন আবিষ্কার করে, আসেপাশের আর দশজনের মত বিপরিত লিঙ্গের কারো প্রতি ওদের কোন রকম আকর্ষন জাগছে না - ওরা হয়ত খুব অসহায় বোধ করে।\nহয়তো ওরা আর দশজনের মত একটু চেষ্টাও করে, কিছু আকর্ষন জাগে কিনা, তা দেখতে।\nকিন্তু একটা সময় ওরা যখন বুঝতে পারে যে এই আকর্ষন জাগানোটা ওদের সাধ্যাতিত - কারন ওরা সম্পুর্ন ভিন্ন মনদৈহিক গঠন নিয়ে পৃথিবীতে এসেছে, কেমন লাগে তাদের?\nকেউ কি একবার ভেবে দেখবেন?\nআমারতো ধারনা, এরপরেই ওরা আশ্রয় খোজে সমশ্রেনীর কাছে।\nআর কি অবাক কান্ড, অসহায় একজন মানুষের এই আশ্রয় পাওয়ার শেষ চেষ্টাটাকে আমরা কি কি নোংরা জিনিষের সাথেই না তুলনা করছি...\nএই যে সমকামিদের সম্পর্কটা যে মূলতঃ পারস্পরিক সাপোর্টেরই বেশী, কেন যেন আমরা স্ট্রেইটরা এটা বুঝতে পারি না।\nআর বুঝতে পারি না বলেই একে এনিম্যাল সেক্স, শিশু-নির্যাতন এমন কি নেক্রোফিলিয়ার সাথেও তুলনা করে ফেলছি কেউ কেউ।\nচুরি, ডাকাতি, খুন, রাহাজানির সাথে তুলনা তো সেখানে অতি সাধারন ব্যাপার।\nএকটা কথা কি ভেবে দেখেছি কখনো?\nম্যাথেমেটিকালি ওদের চেয়ে পঞ্চাশগুন বেশী সঙ্গির অপশন থাকা স্বত্তেও, আমরা স্ট্রেইটরা আসলে কতটা সফল ভাবে উপযুক্ত সঙ্গি খুজে নিতে পেরেছি?\nঅথচ ওরা এই সীমাহীন লিমিটেশন ডিঙ্গিয়ে যখন একজন সঙ্গি পেলো, আমরা পঞ্চাশ জন মিলে কথা, টিটকারি থেকে শুরু করে চাপাতি হাতে ঝাঁপিয়ে পড়ছি ওদের উপরে।\nএরপরেও মানবতার জন্য, মানবাধিকারের জন্য, শিষ্টাচারের জন্য যদি উচ্যবাচ্য করি, সেগুলোকে মায়াকান্না ছাড়া আর কি বলা যাবে??? (সম্পাদিত)\nজুলাই ২, ২০১৫ @ ৫:৪৮ পূর্বাহ্ন\nজুলাই ২, ২০১৫ @ ৫:৫৮ পূর্বাহ্ন\nচমৎকার একটি ডকুমেন্টারি। নাজমুলের সৌজন্যে দেখা হলো। লিঙ্ক।\nজুলাই ২, ২০১৫ @ ৬:০২ পূর্বাহ্ন\nসমকামী ইমাম। লিঙ্ক\nজুলাই ২, ২০১৫ @ ৭:২৯ পূর্বাহ্ন\nগত এক সপ্তাহ ধরে এলজিবিটি বিষয়ক আলোচনার মাঝে আমি আলু এবং চনা ছাড়া ব্যতিক্রম ভাবনা কমই দেখেছি। এটি যে আবেগ দিয়ে বিচার্য কিছু নয় তা বুঝিয়ে বলবে কে। অপরের ইমোশন নিয়ে নিজেদের বস্তাপচা আবেগের ডিব্বাটি উপুরঝুপুর করে কী খেলাধুলোটাই না করলো লোকজন অনলাইনে।\nআমার প্রিয়তম বন্ধুটি লেসবিয়ান, যিনি পনের বছর আগে গোপনে বিয়ে করেছেন উত্তরের একটি রাজ্যে কারণ আটলান্টাতে এই বিয়ে বৈধ ছিলনা। আমার ভাল লাগা অথবা মন্দ লাগাতে ওদের কিছু এসে যায়না জানি তবুও কি করে যেন জড়িয়ে গেলাম লরা আর ওর বৌ জেইমির সাথে। ওদের নিজের পরিবারের অধিকাংশ মানুষই তাদের সাথে সম্পর্ক ত্যাগ করেছেন। তারপরও কি কিছু আটকে ছিল? লরা বলে, ওর মেইল ব্রেইন কেমন করে যে ফিমেল একটা বডিতে ট্র্যাপড হয়ে গেল সেটি ঈশ্বর ছাড়া কে জানে, বল! আমাদের ক্লাসের এক চতুর্থাংশ ছাত্র লরার সংগ পরিহার করেছিল। গেল সপ্তাহে লরা ডিক্যাব কাউন্টিতে আবারো বিয়ে করে বাড়ির সামনে বড় একটা ব্যানারে লিখেছে, একদিন ঈশ্বরও বলবে তার কারিগরীতে ভুল ছিল!\nবনের মোষ তাড়ানো মানুষ আমরা তাই অপরের হাঁড়িতে কি ফুটছে জানতে আমাদের আগ্রহের সীমা পরিসীমা নাই। সেটি নিজের পছন্দের খিচুড়ি হলে ভাল, কড়কড়ে ভাজা ইলিশের সাথে জমবে ভারী। তবে সেটি যদি ওল্ড ফ্যাশনড গ্রিটস বা ক্রিসপি বেকন হয় তবেই জাত গেল জাত গেল রব উঠবে। পথের মোড়ে ল্যাম্প পোষ্টে তখন প্রিয় বন্ধুটিকে ঝুলিয়ে ফেলতে আমরা এতোটুকু দেরীও করবো না।\nঅনেক ধন্যবাদ ভাইয়া, তথ্যবহুল এই লেখাটির জন্য। :hatsoff: :hatsoff:\nজুলাই ২, ২০১৫ @ ১০:৪৫ পূর্বাহ্ন\nকি সুন্দর করে যে বলো না তুমি, চোখ ভিজে যায়।\nআজই আমার এক আমেরিকান বন্ধু বলছিল, তারা নাকি LGBD-দের সমান চোখে দেখে।\nতাই যদি হতো, তাহলে লরাকে কি এত ঝামেলাগুলা পোহাতে হয়।\nআমি তো পরিষ্কার বুঝি, বাইরে থেকে যত উদারই দেখাক, এখনও প্রচুর মার্কিনি ভিতরে ভিতরে ভীষণ গোঁড়া।\nআবার অবাক হয়ে লক্ষ করলাম, উদারদের মধ্যে কেউ কেউ কেবলই LGBD-দের বিয়েটিকে "ম্যারেজ" নামকরনের কারনেই শুধু মানতে পারছেন না থেকে শুরু করে চটেও আছেন।\nতারা শেক্সপিয়ারের "নামে কি বা আসে যায়, গোলাপকে যে নামেই ডাকো, সে সৌরভ বিলোবেই"-টা ভুলে যাচ্ছেন।\nএ ব্যাপারে আমি এক জায়গায় লিখেছিলাম, "গে-ম্যারেজকে ম্যারেজ বলা যাবে কিনা, রায় দেখে আমার মনে হয়েছে - সেটা নিয়ে সুপ্রিমকোর্টও কনফিউশনে পরেছিল।\nতাদের কাছে দুটো উপায় ছিল, ১) নতুন কোন নাম দেয়া (যেমন ইউনিয়ন) ২) ম্যারেজের এমন কোন নতুন সংজ্ঞায়ন, যা গে-ম্যারেজকেও অন্তর্ভুক্ত করে।\nযেকোন কারনেই হোক সুপ্রিমকোর্ট দ্বিতীয় অপশনটা বেছে নিয়েছে।\nআমি নিজে এই অপশনটাকে এইজন্য ভাল মনে করেছি যে, এতে করে নতুন ভাবে আরেকটা ডিসক্রিমিনেশনের সুযোগ আটকানো গেছে।\nধরা যাক, কোন হোটেল যদি বলে, "হানিমুন প্যাকেজ ইজ ফর ম্যারিড কাপল..." তথন তো গে-কাপলরা আর সেটা চাইতে পারতো না।\nতাদের বলা হতো, তোমরা তো ইউনাইটেড কাপল, ম্যারিড কাপল না।\nপুরো এক্সাসাইজটার উদ্দেশ্যই যেহেতু LGBT-দের ডিসক্রিমিনেশন থেকে উদ্ধার করা, সেখানে নতুন কোন ডিসক্রিমিনেশনের সুযোগ না রাখাটা শ্রেয়তরই হয়েছে বলে মনে করছি....."\nজুলাই ২, ২০১৫ @ ১১:২১ অপরাহ্ন\nজগতজুড়ে মানুষ নিত্যদিন হরেক রকমের অন্যায়, অবিচার আর নিযর্াতন করে ধর্ম, বর্ণ অথবা কোন আইডিওলজিকে কেন্দ্র করে। মোদ্দা কথা হলো, যে কোন একটি ঘটনার পর সভ্য মানুষ কিভাবে সেটির প্রতিক্রিয়া দেখাবে, এবং তার প্রেক্ষিতে কি করে সমাজে ন্যায়বিচার প্রতিষ্ঠা করবে সেটিই দ্রস্টব্য। লেজটিকে লুকনো সহজ কথা নয় মোটে। আমেরিকা একটি খৃস্টান রক্ষণশীলদের দেশ। এই দেশে এই বিজয় তাই সারা পৃথিবীর সকল মানুষের সম অধিকারের মানবিক বিজয়ের সমতুল্য।\nআরো একটি কথা না বললেই নয়, আইনগত ভাবে ম্যারিড না হলে সম্পত্তির ভাগীদারও বদলে যায় বৈকি।\nজুলাই ৩, ২০১৫ @ ২:৪৭ পূর্বাহ্ন\n"আইনগত ভাবে ম্যারিড না হলে সম্পত্তির ভাগীদারও বদলে যায় বৈকি"\nএইরকম অনেক প্র্যাকটিকাল প্রবলেম তো আছেই।\nকিন্তু এগুলা শুনলে ছিদ্রান্বেষী বিরোধিতাকারীরা আবার বলবে, "ও তাহলে টাকা-পয়সার লোভে এসব করা? আমাদের ইমোশন নিয়ে ছিনিমিনি খেলা? বুঝেছি..."\nঐ যে বলেছিলাম, "দুর্জনের ছলের অভাব হয় না..." - সেটাই!!!\nজুলাই ৩, ২০১৫ @ ৬:২৭ অপরাহ্ন\nআমেরিকা একটি খৃস্টান রক্ষণশীলদের দেশ। এই দেশে এই বিজয় তাই সারা পৃথিবীর সকল মানুষের সম অধিকারের মানবিক বিজয়ের সমতুল্য।\nদারুণ একটি অবজারভেশন!\nজুলাই ৪, ২০১৫ @ ২:৪৮ পূর্বাহ্ন\nজুলাই ৩, ২০১৫ @ ৭:৩৬ পূর্বাহ্ন\nআমি গবেষক বা সমাজ সংষ্কারক নই। মার্কিন যুক্তরাষ্ট্রের মাত্র ১.৭ পার্সেন্ট অথবা তাঁর চেয়ে কম মানুষের চাওয়া পাওয়া নিয়ে সে দেশের আদালত কী মতামত দিয়েছে তা নিয়ে এদেশে উল্লসিত বা দুঃখিত হবার খুব বেশি কিছু আছে বলে আমি মনে করিনা।\nআমি সহজ ভাবে বুঝি, সমাজের বিরুদ্ধে অবস্থান নিতে সাহসের প্রয়োজন হয়। যারা এই রায় চাইছিলেন এবং যারা রায় দিয়েছেন তদের সাহসকে আমি ঈর্ষা করি। তবে এক অর্থে এই চাওয়াটাই ইন্ডিভিজুয়ালিজমের চুড়ান্ত বহিঃপ্রকাশ, স্বার্থপরতার পরাকাষ্ঠা (এই শব্দটি এখানে যায় কীনা আমরা জানিনা)।এই রায়ের ফলে মনে হচ্ছে পরার্থে বাঁচার দিন ফুরিয়েছে। এ যেন মাত্র ১.৭ পার্সেন্ট লোকের বাকী ৯৮.৩ পার্সেন্ট মানুষের মতের প্রতি বুড়ো আঙ্গুল দেখানো। এটি ইসরাইল রাস্ট্রের প্রতি সহানুভূতি দেখানোর জন্য পাশ্চাত্য দর্শনের সাথে তুল্য। (চারিদিকে শত্রু পরিবেষ্টিত\nক্ষুদ্র, অসহায় ইসরাইল রাষ্ট্রকে সমর্থণ না করা হবে মানবতার বিপক্ষে থাকা)।\nতবে বিবাহের এই রায়কে যারা যৌন সম্পর্কের মধ্যে সীমিত রাখতে চাচ্ছেন, তারা ভুলে যাচ্ছেন বিবাহ বিষয়টি অধিকার সম্পর্কিত, উত্তরাধিকার সম্পর্কিত তার মানে এর আর্থ সামাজিক ব্যঞ্জনাটি উপেক্ষা করার মত নয়। যে দেশে বিড়াল কুকুরের ( এই কথায় হয়তো আবার পশু প্রেমিরা নাখোশ হচ্ছেন, - আমার ডগিকে কুত্তা বললেন ক্যান?) কুকুরের নামেও সম্পত্তি লিখে দেওয়া হয় সেখানে অবশ্য উত্তরাধিকারের ব্যাপারটির গুরুত্ব কত খানি আমি জানিনা।\nমানুষের ব্যক্তি স্বাধীনতায় আমার আস্থা আছে, তবে প্রত্যেকে মোরা পরের তরে কথাটায় আমার বিশ্বাস গভীরতর। পরের তরে শব্দ বন্ধটি খুব সহজ নয়, এটির সাথে আত্মত্যাগের সম্পর্ক আছে। আত্মপ্রবঞ্চনার ব্যপার আছে। মহত্ত্বর স্বার্থে আত্মত্যাগের সবচেয়ে সহজ উদাহরণ দেশের জন্যে জীবন দেয়া। সাড়ে আটানব্বই পার্সেন্ট মানুষের চাওয়াটা ১.৭ পার্সেন্ট মানুষের আকাংখার চেয়ে ৯৬ গুণ বড়। আমাদের মাথায় রাখতে হবে সমলৈঙ্গীক বিবাহ অনুমোদনের পক্ষের রায়ে ৯৮ পার্সেন্ট মানুষের মতামত উপেক্ষিত হয়েছে।\nএই রায়কে যারা ইতিবাচক দিক উল্লেখ করতে গিয়ে যারা সমলিংগীয় দম্পতিদের বাচ্চা দত্তকে নেবার কথা উল্লেখ করেছেন, তাঁরা শিশুর বেড়ে অঠার সময় তাঁর মনোজাগতিক বিকাশের কথা কতটুকু ভাবছেন জানিনা। আমার কাছে ‘সম্পর্ক’ বিষয়টি অতি গুরুত্ব পূর্ণ। সমলৈংগিক বিয়ের ফলে যে সব সম্পর্ক দুমড়ে মুচড়ে যাচ্ছে নানা-নানী, দাদা-দাদী, ফুফু – খালা সে গুলোর কি হবে বুঝতে না পেরে ঘাবড়ে যাচ্ছি।\nজুলাই ৩, ২০১৫ @ ১২:১২ অপরাহ্ন\nবেশ কিছু তথ্যগত ভুল থাকায় আপনার এই রেসপন্সটা কেমন যেন হয়ে গেল, সাইদুল ভাই...\n১) আমেরিকায় ওরা ২.৭ (গ্লোবাল পার্সেন্টেজের সামান্য বেশী। গ্লোবালি ১.৭% আর এটা হতেও পারে। ১,৭ যেহেতু গড়) হলেও সংখ্যায় কিন্তু ৯০ লাখ। ক্ষুদ্র বলে মোটেই উপেক্ষা করার মত সংখ্যা না।\n২) গ্যালপ পোল বলছে, এই মুহুর্তে আমেরিকার ৬০% জনগন LGBT রাইটের সমর্থক। বাকি ৪০%-এর একটা বড় অংশ হয় আনডিসাইডেড নয়তো তাদের সমর্থন বা অসমর্থনে তেমন কোন কারনে নাই। তাহলে প্রকৃত বিরোধিতাকারীর সংখ্যা কিন্তু আসলেই একটা ভয়াবহ মাইনরিটি। আর এইজন্য, তাই ৯৭-৯৮% লোকের মতামত উপেক্ষিত, এটা বলা যাচ্ছে না।\n৩) এক মিলিয়নের মত LGBT পরিবারে শিশু (দত্তক, সারোগেট বা আর্টিফিশিয়াল ইনসেমিনেশনের মাধ্যমে জন্ম নেয়া) প্রতিপালিত হয় যা তাদের পরিবার সংখ্যার ২২%। আবার আমেরিকায় প্রতি চারজন শিশুর মধ্যে একজন সিঙ্গেল প্যারেন্টের কাছে প্রতিপালিত হয়। এটার অর্থ হলো, প্রতি মিলিয়ন শিশুর আড়াই লক্ষই সেখানে নন স্ট্যান্ডার্ড পরিবারে (মা আছে বাবা নাই, বাবা আছে মা নাই, দুজনের কেউই নাই বলে গ্র্যান্ড প্যারেন্ট শিশুর দেখভাল করেন) বড় হয় সেখানে প্রতি মিলিয়ন শিশুর মাত্র ৩০০০ জন কি আসলেই কোন বড় সমস্যা?\n৪) ঐ ৬০% জন-সমর্থন কিন্তু এক দিনে আসে নাই। ধীরে ধীরে তারা LGBT রাইটের কথা বুঝেছেন। তাই এটা হুজুগে হয়েছে ভাবার কারন নাই। তা ছাড়া এই রায়ের আগে থেকেই যে ৩৭ টি স্টেটে গে-ম্যারেজের অনুমতি ছিল, সেখানকার জনসংখ্যা কিন্তু আমেরিকার মোট জনসংখ্যার ৭২%। এই বাহাত্তর শতাংশ মানুষের কাছে এটা আইনত সিদ্ধ একটা ব্যাপার কিন্তু আগে থেকেই ছিল। এই রায় বাকি যাঁদের জন্য এটা মানার বাধ্যবাধকতা তৈরী করেছে, তারা কিন্ত আসলে মাইনরিটিই।\nজুলাই ৪, ২০১৫ @ ৫:০৪ পূর্বাহ্ন\nহ্যা এটি যে ক্ষুদ্র একটি জনসমষ্টির চাওয়া পাওয়াকে সম্মান দেখানোর একটা রায় বুঝতে পারছি। ( আমি ছোট তা বলে ফ্যালনা নই)।\n৬০ মার্কিন জনগণ তাদের এই দাবীর প্রতি সম্মান জানিয়েছে হয়তো তাদের উদার মনোভাবের কারনে।\nজুলাই ২৪, ২০১৫ @ ৪:৪৮ অপরাহ্ন\nক্যাডেট কলেজের প্রেক্ষিতে ব্যাপারটা নিয়ে মনোভাব কেমন হওয়া উচিত বলে মনে করেন? কারণ ক্যাডেট কলেজে এধরণের অনেক ঘটনা ঘটে। আরেকটা কথা,\nএটা এই প্রথম দেখলাম। এই অংশটুকুর ব্যাপারে আরও জানতে পারলে ভাল হত।\nজুলাই ২৯, ২০১৫ @ ১:৫৩ পূর্বাহ্ন\nক্যাডেট কলেজে ঘটা ঘটনাগুলোর বেশিরভাগই এডলোসেন্সকালিন নিম্ফোম্যানিয়ার কারনে সংঘটিত বলেই আমার মনে হয়েছে।\nআমি ব্যক্তিগতভাবে ঐরকম আচারে জড়িত যতজনকে চিনতাম, তাদের পরবর্তি কালের যৌন আচরনের খোঁজ খবর যতটা পেয়েছি, তা তাদেরকে হেটেরেসেক্সুয়ালিটিই সমর্থন করে।\nকেউ যদি সমপ্রেমি হয়েও থাকে, অবস্থানের কারনে সেটা আর প্রকাশ্য হয় নাই।\nপ্রবাসিদের ক্ষেত্রে দু-একটা কেইস শুনেছি, যারা নাকি সেরকম প্র্যাকটিস ওখানে করছেন।\nতবে তা খুব নিশ্চিত না।\nপরের উদ্ধৃত অংশটা সমপ্রেমিদের সাক্ষাৎকার থেকে অনুধাবন করা।\nবেশ কিছু সাক্ষাৎকার শুনে আমার এই উপলব্ধিটা হয়েছে...


নরসিংদীর সকল হাসপাতালে প্রস্তুতি সম্পন্ন, করোনা ভাইরাস সন্দেহে ২ জন কোয়ারেন্টাইনে | The Daily Narsingdir Bani\nHome/নরসিংদীর খবর/নরসিংদী সদর/নরসিংদীর সকল হাসপাতালে প্রস্তুতি সম্পন্ন, করোনা ভাইরাস সন্দেহে ২ জন কোয়ারেন্টাইনে\nনরসিংদী সদরনরসিংদীর খবরবেলাবোরায়পুরাস্বাস্থ্যকথা\nনরসিংদীর সকল হাসপাতালে প্রস্তুতি সম্পন্ন, করোনা ভাইরাস সন্দেহে ২ জন কোয়ারেন্টাইনে\nদৈনিক নরসিংদীর বাণী অনলাইনMarch 11, 2020\nবাণী রিপোর্ট: নরসিংদীর সদর ও রায়পুরা উপজেলায় করোনা ভাইরাস আক্রান্ত সন্দেহে ২ ব্যক্তিকে তাদের নিজ নিজ বাড়িতে কোয়ারেন্টাইনে (সঙ্গরোধ) রাখা হয়েছে বলে জানা গেছে। গত এক সপ্তাহ আগে ইটালী থেকে দেশে ফিরেছেন কোয়ারেন্টাইনে থাকা ২ ব্যক্তি। দু’জনের শরীরে ‘করোনা ভাইরাস’ আক্রান্তের কোন উপসর্গ দেখা দেয় কী না তা পর্যবেক্ষণ করতে তাদের কোয়ারেন্টাইনে রাখা হয়েছে। কোয়ারেন্টাইনে থাকা দুই ব্যক্তি হলেন- নরসিংদী সদর উপজেলার উত্তর শিলমান্দীর মো. সামসুদ্দীনের ছেলে সজন মিয়া (৪১) ও রায়পুরা উপজেলার পাড়াতলী গ্রামের শাহ মরতুজ আলীর ছেলে সুমন মিয়া (২৬)। চিকিৎসকের পরামর্শ অনুযায়ী দুজনকেই তাদের বাড়ির একটি নির্দিষ্ট কক্ষে অন্যান্য সদস্যদের থেকে আলাদাভাবে করে রাখা হয়েছে।\nবিষয়টি নিশ্চিত করেছেন নরসিংদীর সিভিল সার্জন ডা. মোহাম্মদ ইব্রাহিম টিটন। করোনা ভাইরাস প্রতিরোধে সচেতনতা বৃদ্ধি ও প্রবাস ফেরত ব্যক্তিদের বিশেষ সতর্কতাম‚লক নজরদারি করা হচ্ছে বলে জানিয়েছেন জেলা প্রশাসক সৈয়দা ফারহানা কাউনাইন।\nএদিকে করোনা ভাইরাস প্রতিরোধে ও আক্রান্ত ব্যক্তিদের চিকিৎসাসেবা নিশ্চিত করণে নরসিংদীর বেলাব উপজেলা স্বাস্থ্য কমপ্লেক্সের নবনির্মিত ৫০ শয্যা বিশিষ্ট হাসপাতালকে আইসোলেশন সেন্টার ঘোষণা করা হয়। হাসপাতালটিতে ১’শত শয্যার ব্যবস্থা রাখা হবে। এছাড়া নরসিংদীর জেলা ও উপজেলা পর্যায়ের সরকারি হাসপাতালগুলোতে বিভিন্ন পর্যায়ের উদ্যোগ নেয়া হয়েছে। একই সঙ্গে নরসিংদী জেলা ও সদর হাসপাতালসহ সবগুলো উপজেলা স্বাস্থ্য কমপ্লেক্সে আলাদা আইসোলেশন ইউনিট প্রস্তুত রাখা হয়েছে।\nচিকিৎসকরা জানান, করোনা ভাইরাস প্রতিরোধে করণীয় বিষয়ে গত বুধবার জেলা প্রশাসকের সম্মেলন কক্ষে জরুরী বৈঠক অনুষ্ঠিত হয়েছে। এতে উপস্থিত ছিলেন উর্দ্ধতন চিকিৎসক ও সরকারী বিভিন্ন দপ্তরের প্রধানগণ। বৈঠকে জেলা প্রশাসক সৈয়দা ফারহানা কাউনাইনকে আহবায়ক ও সিভিল সার্জন ডা. মোহাম্মদ ইব্রাহিম টিটনকে সদস্য সচিব করে ১১ সদস্য বিশিষ্ট জেলা পর্যায়ের কমিটি করা হয়। এ প্রেক্ষিতে জেলার প্রধান দুটি হাসপাতালের আবাসিক চিকিৎসা কর্মকর্তা ও উপজেলা স্বাস্থ্য কমপ্লেক্সগুলোর উপজেলা স্বাস্থ্য ও পরিবার পরিকল্পনা কর্মকর্তাদের প্রধান করে রেপিড রেসপন্স টিম গঠন করা হয়েছে। এ কমিটির মাধ্যমে করোনা ভাইরাসে আক্রান্ত রোগীদের সন্ধান পেলে দ্রæত প্রয়োজনীয় ব্যবস্থা নেয়া হবে। এছাড়া ১৫ দিন আগে থেকেই প্রতিটি হাসপাতালে অন্তত: ৫টি করে বেড নির্দিষ্ট করে আইসোলেশন ইউনিট গঠন করা হয়েছে।\nনরসিংদীর জেলা প্রশাসক সৈয়দা ফারহানা কাউনাইন জানান, করোনা ভাইরাস নিয়ে আতংকিত না হয়ে সচেতন থাকতে হবে। সচেতনতা বৃদ্ধির লক্ষ্যে জেলা তথ্য অফিসের মাধ্যমে প্রচারণা চালানো হচ্ছে। এছাড়া সাম্প্রতিক সময়ে যারা প্রবাস থেকে এসেছেন বা আসছেন তাদের বিষয়ে খোঁজ খবর রাখা হচ্ছে। করোনা ভাইরাস সন্দেহ হলে প্রয়োজনে তাদের নিজ নিজ বাড়িতে আলাদাভাবে কোয়ারেন্টাইনে রাখা হবে। তারা যাতে বাইরে ও জনসমাগম স্থলে যেতে না পারেন এবং নিরাপদে থাকতে পারেন সেক্ষেত্রে প্রয়োজনে সাদা পোশাকে পুলিশী পাহারা রাখা হবে। এছাড়া কোন প্রকার জনসমাগমম‚লক অনুষ্ঠান আয়োজনের কোন অনুমতি দেয়া হচ্ছে না বলে জানিয়েছেন জেলা প্রশাসক।\nপরিস্থিতি অনুযায়ী সর্বোচ্চ সেবা দিতে জেলার সরকারি হাসপাতালগুলো প্রস্তুত বলে জানিয়েছেন নরসিংদীর সিভিল সার্জন।


| ৩০ সেপ্টেম্বর ২০২০, ১৩:৩৫\nগণস্বাস্থ্য কেন্দ্রের প্রোগ্রাম অফিসার আওলাদ হোসেনকে ভুয়া পরোয়ানায় জড়ানোর ঘটনা জারি করা রুলের শুনানিতে ক্ষোভ প্রকাশ করেছেন হাইকোর্ট। এই বিষয়ে রায় দেয়ার জন্যে আগামী বুধবার দিন ধার্য করা হয়েছে।\nএ বিষয়ে জারি করা রুলের শুনানি শেষে বুধবার হাইকোর্টের বিচারপতি এম. ইনায়েতুর রহিম ও বিচারপতি মো. মোস্তাফিজুর রহমানের সমন্বয়ে গঠি বেঞ্চ এ আদেশ দেন।\nএর আগে ভুয়া পরোয়ানায় গ্রেপ্তার হওয়া আওলাদকে আদালতের নির্দেশে হাইকোর্টে হাজির করা হয়। একই সঙ্গে, কারা এসব ভুয়া পরোয়ানার সঙ্গে যুক্ত তা খুঁজে বের করতে সিআইডিকে নির্দেশ দিয়েছিলেন আদালত।\nনারী ও শিশু নির্যাতনের অভিযোগে কক্সবাজারের এক মামলায় গত বছরের ৩০ অক্টোবর আওলাদকে আশুলিয়া থেকে গ্রেপ্তার করে পুলিশ। সেদিন আওলাদকে ঢাকার আদালতে হাজির করা হলে তার জামিন চাওয়া হয়। ঢাকার সিনিয়র জুডিসিয়াল ম্যাজিস্ট্রেট (আশুলিয়া) জামিন নামঞ্জুর করে নথিপত্র কক্সবাজারের আদালতে পাঠানোর আদেশ দেন।\nগেল ১ ডিসেম্বর বাগেরহাটের অতিরিক্ত চিফ জুডিসিয়াল ম্যাজিস্ট্রেটের আদেশে বলা হয়, হাজিরা পরোয়ানামূলে হাজির আওলাদ এই মামলায় আসামি নন। হাজিরা পরোয়ানাও এই আদালত কর্তৃক ইস্যু করা হয়নি। বিচারকের স্বাক্ষর জালিয়াতি করে অস্তিত্বহীন স্মারক নম্বর ব্যবহার করে পরোয়ানাটি প্রস্তুত করা হয়েছে বলে প্রতীয়মান হয়। আদালতের ওই আদেশ বাগেরহাট কারাগারে পৌঁছে। তখন জানানো হয়, শেরপুরের একটি মামলায় (সিআর ১৫৯/১৮) আওলাদকে গ্রেপ্তার দেখানো হয়।\nগণস্বাস্থ্য কেন্দ্রের প্রোগ্রাম অফিসার আওলাদ হোসেন


Shikkha Potrika | শিক্ষা পত্রিকা |করোনায় মারা গেলেন ইউজিসি প্রফেসর ড. গালিব\nকরোনার মারা গেলেন ঢাকা বিশ্ববিদ্যালয়ের অবসরপ্রাপ্ত অধ্যাপক, শিক্ষাবিদ, লেখক ও দার্শনিক ড. গালিব আহসান খান। বৃহস্পতিবার (৮ এপ্রিল) তিনি রাজধানীর বঙ্গবন্ধু শেখ মুজিবুর রহমান মেডিকেল বিশ্ববিদ্যালয় হাসপাতালে চিকিৎসাধীন অবস্থায় মারা যান। তার বয়স হয়েছিল ৭২ বছর।\nশোকবার্তায় তারা বলেন, অধ্যাপক ড. গালিব আহসান খান ঢাকা বিশ্ববিদ্যালয় দর্শন বিভাগের একজন নিষ্ঠাবান ও মানবিক মূল্যবোধ সম্পন্ন শিক্ষক ও গবেষক ছিলেন। তিনি ছিলেন অত্যন্ত সৎ, বিনয়ী, নম্র ও সজ্জন চরিত্রের অধিকারী। বিভাগের সকল শিক্ষক ও শিক্ষার্থীর কাছে তিনি অত্যন্ত জনপ্রিয় ছিলেন। দর্শনশিক্ষা বিশেষ করে নৈতিকতা শিক্ষার প্রচার ও প্রসারে অসামান্য অবদানের জন্য তিনি স্মরণীয় হয়ে থাকবেন।\nঅধ্যাপক ড. গালিব আহসান খান ২০১৫-২০১৭ সালের জন্য ইউজিসি প্রফেসর হিসেবে মনোনীত হন। তার সহধর্মিণী অধ্যাপক রাশিদা আখতার খানম বিশিষ্ট নারীবাদী লেখিকা এবং নীতি দার্শনিক। তাদের একমাত্র কন্যা রুমানা তাসনিম খান। জাগো নিউজ


সিলেটের কানাইঘাট এলাকা এবার ক’বর থেকে বের হচ্ছে সুগন্ধি, মানুষের ভিড়! – BdBarta24x7\nHome / দেশজুড়ে / সিলেটের কানাইঘাট এলাকা এবার ক’বর থেকে বের হচ্ছে সুগন্ধি, মানুষের ভিড়!\nadmin September 25, 2020\tদেশজুড়ে 524 Views\nসিলেটের কানাইঘাট দারুল উলূম মাদ্রাসার আলেম ও রাজ’নীতিবিদ মাওলানা মুশাহিদ বায়মপুরীর (রহ.) ক’বর থেকে সুগন্ধি ছড়াচ্ছে বলে দাবি করছেন তার অনুসারীরা। গত বুধবার রাত ৮টার দিকে এ খবর ছড়িয়ে পড়লে মাদ্রাসা প্রাঙ্গনে ভিড় করতে শুরু করে মানুষ। দূর-দুরান্ত থেকে আসা অনেকে জানিয়েছেন, ক’বর থেকে সুগন্ধি আসছে।\nখোঁজ নিয়ে জানা যায়, কানাইঘাট উপজেলা সদরে অবস্থিত দারুল উলুম কানাইঘাট মাদ্রাসা প্রাঙ্গনে মাওলানা মুশাহিদ বায়মপুরীর (রহ.) ক’বর রয়েছে। তিনি ১৯৭১ সালের ৭ ফেব্রুয়ারি মা’রা যান। সেই হিসেবে তার মৃ’ত্যুর ৫০ বছর পেরিয়েছে। এ সময়ের মধ্যে আরও তিনবার তার কবর থেকে সুগন্ধ বেরিয়েছে। এটি অলৌকিক ঘটনা বলেও মনে করেন এলাকার জনসাধারণ।\nমাদ্রাসার শিক্ষক ক্বারী হারুনুর রশীদ চতুলী বলেন, ‘বুধবার মাগরিবের নামাজের পর ছাত্ররা ক’বর জিয়ারতে গেলে সুগন্ধ অনুভব করেন। পরে তারা আমাদের খবর দিলে আমরাও তার বাস্তব প্রমাণ পাই।’ এ নিয়ে চতুর্থ বারের মতো এ আলেমের ক’বর থেকে সুগন্ধ বের হচ্ছে উল্লেখ করে তিনি বলেন, ‘মৃ’ত্যুর দিন দা’ফনের পর একবার, দা’ফনের তিনমাস পর একবার এবং ২০১২ সালে একবার ক’বর থেকে সুগন্ধ বের হয়।। আল্লাহ তাকে জান্নাত দান করুন।’\nপ্রসঙ্গত, আল্লামা মুশাহিদ আহমদ বায়ামপুরী তৎকালীন পূর্ব পাকিস্তানের একজন খ্যাতিমান আলেম, রাজনীতিক, সমাজ সংস্কারক ও লেখক ছিলেন। হাদিস বিশারদ হিসেবে উপমহাদেশে তার ব্যাপক খ্যাতি রয়েছে। সিলেটের কানাইঘাট দারুল উলূম মাদরাসার মুহতামিম ও শাইখুল হাদিস ছিলেন। তিনি সিলেট সরকারি আলিয়াসহ ভারত-বাংলাদেশের বিভিন্ন প্রতিষ্ঠানে শিক্ষকতা করেছেন। ১৯৬২ সালে তিনি পাকিস্তানের মেম্বার অব ন্যাশনাল অ্যাসেম্বলি (এমএনএ) নির্বা’চিত হন।\nআরবি, বাংলা ও উর্দু ভাষায় তার মূল্যবান বেশ কিছু গ্রন্থ রয়েছে। দারুল উলূম দেওবন্দে রেকর্ডসংখ্যক নাম্বার পেয়ে তিনি কৃতিত্বের সাক্ষর রাখেন।